url: =LESSON 11 March 5–11 Jesuh in upna kipatna le upna kicingsak pa ~ MUC\nLESSON 11 March 5–11 Jesuh in upna kipatna le upna kicingsak pa\nAdmin 9:16:00 PM 1Q2022, Articles, Sabbath School Lesson\nLESSON 11 March 5–11\nJesuh in upna kipatna le upna kicingsak pa\nTu kaal sung sim ding: Heb. 10:35–39, Rom. 1:17, Hebrews 11, Josh.2:9– 11, Heb. 12:1–3.\nKAMNGAH: “Eite hong makai-in i upna a hong kicingtaaksak Jesuh mitsuan in nei ni. Mailamah a ngah ding lungdamna hangin maizumna kihta lo-in singlamteh tungah sihna hong thuak , tu-in Pasian tokhom taklamah a tu hi (Hebrews 12:2)\nHebrews 11 le 12 in Hebrews sung panin a kideih penpenna mun hi kha ding hi. Hih nihte in Khristian nunna-ah tai kidemna tawh gentehin tai kidemna-ah thu-um mi khempeuh a kihel hi-in citakna tawh a tai in thaman a ngah ding hi. Hihte in hotkhiatna in tai kidem tawh gentehin a beisa hun upna tawh anungta mite zong hih tai kidemna-ah a tai uh ahi hi. Gimna, hamsatna thuak ta le-uh amaute in citak ahih manin thaman a ngah ding uh hi.\nAmaute nunna in hun tawpna hi lo-in eite hun in a bei-na hi. Eite in tua tai kidemna-ah a kihel mite ihi hi. tai kidemna-ah kungdong a tung ding hi ta hi. Pasian ziatlam, kungah Jesuh a tu hi. Amah in kungdong tai zawh nadingin lampi hong honsak khin a, Amah ettehin a tai ding ihi hi. Amah in kungdong a tung mi thaman tawh a na ngak hi. Amah mah in zong hih tai kidemna-ah na tai khinin, eite tai nading lampi hong bawlkholhsak hi.(Heb. 6:19, 20; Heb. 10:19–23).\nHebrews 11 hong hilh thu in, Jesuh i muh theih nailoh hangin Pasian kamciamte muanna hi; upna in bang hi-a, koi bangin upna nei thei ding cihte a beisa huna upna nei mite i etteh ding hi. A phadiakin Jesuh etteh dingin a hong piak ama nunna, upna pankhia le upna kicingtaaksak pa hi.” (Heb. 12:2).\nA Dikmi In Upna Tawh A Nungta Ding Hi\nHebrews 10:35–39 sim in. Pasian in bang hong gen hiam?\nThuakzawhna in hun nunung a Pasian mite nunzia ding hi. Thuakzawhna lo-in amaute in kamciamte a ngah kei ding uh hi. (Mang. 13:10, Mang.14:12). Ahi zongin thuakzawhna neih nadingin thu-um mi in upna sungah kiptakin a nuntak ding kisam hi (Heb. 10:23, Heb. 4:14). Paul in hong genna-ah sehnel gam mite in kamciam ngah kha lo uh hi. Bang hang hiam cihleh amaute in upna nei lo uh hi. (Heb.3:19). Hebrews in zong thu-um mite in kamciamte a tangtun hun ding naita hi, cih hong lak hi.Heb. 9:28; Heb. 36–38), kamciamte ngah nadingin upna thasan kul hi.\nPaul in a hong hilhna-ah Habakkuk 2:2–4 siksanin thupatna nei hi. Habakkuk in bang hangin mi tatsiate in midikte nengniam uh hiam, ci-in Pasian tungah dotna nei uh hi. (Hab. 1:12–17). Kamsangpa le a mipihte in gimthuak uh hi. Tua hi-in amaute in Pasian hotkhiatna lunggulh uh hi. Pasian in kamsangpa dotna a dawnkikna-ah Ama kamciamte a tangtun hun hong tung ding hi; kamciam a tangtun hun a ngak ding uh kisam hi, ci hi (Hab. 2:2–4). Eite bangmah in Habakkuk leh a mite in kamciam le kamciamte tangtunma kikal hun sungah nungta uh hi. Pasian thupuak in “A hong pai ding Pa hun hong tung ding a, zekai nawn lo ding hi.” (Heb. 10:37, Hab. 2:3). Hih munin Jesuh pulaak hi.Amah in dikna tawh kidim hi; amah in upna tawh kidim in Pasian a lungkimna a ngah hi; amah in nunna a pia Pa hi (Heb. 10:5–10).\nTua ahihleh bang hangin amah zekai hiam? Amah zekai lo hi. Amah in eite adingin sihna a thuak khin hi. (Heb. 9:15–26), a hun a cin ciangin Amah in pello hong pai ding hi (Heb. 9:27, 28; Heb. 10:25).\nPasian kammal in: “mi dik in upna tawh a nungta ding hi. “(Heb. 10:38). Paul in hih thumah Romans 1:17 le Galatians 3:11. Romans 1:16, 17 sungah genkik hi. Khuavak mu khin cih thu in Pasian dikna in upna khat pan upna a piangsak hi.”\nPaul in Pasian kamciamte tungah cihtakna ci-in a gen ciangin a khiatna in bang hi ding hiam? Ama cihtakna in upna leh cihtakna hong ngahsak hi. Tua hi-in Pasian in a kamciamte tungah citak ahih manin (2 Tim. 2:13), a dik mi in Pasian tungah a citak mi hi-in citak suaksuak ding hi.\nI upna in Pasian cihtakna panin hong kipan hi-a Ama cihtakna tungah kinga hi ding thupi hiam? Koi bangin Ama cihtakna sungah muanna nei-in A kamciamte muang ding I hiam?\nUpna tawh Abraham\nHebrews in upna in i muhtheihnai loh i lametnate ngah takpi ding ci-in muanna lungsim neihna ahi hi, ci hi.”(Heb. 11:1). Hih sungah Israelte sung panin upna i cih in bang hi-a, i etteh dingin ahong kigualsuk hi.Amaute in a nuntakna uh tawh upna a pulaak hi.\nHebrews 11:1–19 sim in. Upna-ah “galhangte” upna in bang pulaak hiam? Koi bangin a nunzia un a muhnai loh thute tawh kizopna nei hiam?\nHebrews sungah Abraham in a thupi pen hi kha thei ding hi. Ama upna in upna tawh nunzia hong hilh hi. Hebrews in Abraham tungah Pasian in a tapa Isaaac meihal biakpiakna-in pia dingin ngen a, Pasian thupiak tawh kitukalh hi leh kilawm hi. (Heb. 11:17, 18). Abraham in Isaac bek tapa hi lo hi. Ishmael in a tapa masa hi-in ahi zongin Pasian sawl bangin Abraham in mantakin a zui hi. Sarah ngetna bangin Ishmael leh anu in hawlkhiatna thuak uh hi. Ahi zongin Pasian in a tate a kem hi. Tua banah Abraham tapa Isaac tungtawnin thupha piak dingin kamciam a pia hi.(Pian. 21:12, 13).Pian. 22 sungah Pasian in Abraham in Isaac meihal biakpiakna-in piakhia dingin a ngen hi, ci-in kiciamteh hi. Pasian in tua bangin Abraham tung pan a nget ciangin Topa in a kamciam piak tawh kilehbulhin ngaihsutna om hi. Pian. 12–21.\nHebrews in a thukhupna-ah Abraham in Isaac a piak hangin Pasian in sihna panin thokiksak thei hi, cih muang ahih manin Pasian ngetna a nial lo-in a tapa a pia hi. Hih a lamdang kipiakna in a lian mahmah kipiakna hi. Abraham ma-in sihna pan a thokik kuamah om nai lo hi. Hebrews 11:12 in a pulaakna-ah Isaac in Pasian vangliatna tawh a suak hi; amah in hoihna khempeuh tawh kidim hi. Paul in Sarah in a ciing numei ahih hangin Abraham in Sarah naupaai ding a lamen tawntung hi; Amah in minam khempeuhte pa kici ding hi, cih kamciam a muang hi. Bang hang hiam cihleh Amah in Pasian nuntakna leh sihna tungah ukna nei hi; a omnai lo khat zong omsak thei hi, cih a muang hi.(Rom. 4:17–20). Tua hi-in Abraham in Pasian in ciampel lo ding hi; Isaac in sihna thauk hangin Pasian in nungtakiksak thei veve ding hi; Pasian in a beisa huna a sep bangin mailam hun sungah zong sem thei hi, cih a mung hi.\nPasian upna le muanna neih nadingin banghangin a beisa huna Pasian hong ompihnate lungngaingai ding kisam hiam?\nMOSES: A KIMU THEI LO NATE UM\nHebrews 11:20–28 sim in. Amaute upna in bangci-in nungtasak hiam? Koi bangin amaute nunzia in akimu thein ate le akimu thei lo nate kizopna pulaak hiam?\nHeb. 11 sungah Moses nunna in etteh ding a nihna hi. Moses nunna tawmkhat kipulaakin ama nial thunih tawh khup hi. Moses a suahin a nu le pa in amah sel hi. Bang hang hiam cihleh amaute in kumpipa thupiak lau lo uh hi. “ (Heb. 11:23) Moses in Egypt panin paikhia- hi; bang hang hiam cihleh amah in kumpipa heh ding a patau kei hi.(Heb. 11:27). Moses nunna-ah a thupi penpen in Pharaoh tapa kicih ding a zawhna hi”(Heb. 11:24). Moses a kem nu in Pharaoah tanute tawh kizopna nei hi, cih tungtawnin Moses zong Pharaoh tapa suak thei ding hi. Ahi zongin Moses in leitungah minthanna vangliatnate nusia hi-in gambeel mi dongtuak dingin teel a teel zaw hi.\nHebrews 11:24–27 leh Hebrews 10:32–35 sim kak in. What Hebrews pawlpite dinmun leh Moses phutkhak a kibang thu om hiam?\nMoses liatna in Egypte kumpite kamciamte sangin a lianzaw thute amuh theihna nei hi. A kimu thei lo Pasian kamciamte amu thei hi. Hebrews genna-ah a thu bulpi pen in Moses in a ngah ding thaman mitsuanin nei-a Egypt hauhna le nopsaknate mitsuan lo hi. Tua lamet thaman in Hebrews 10:35 sungah kipulaak hi. Hih thaman in Pasian a um mite khempeuh tungah Pasian in a kamciam hi. Moses khensatna tawh kizui-in Paul kammalte in Ama laigelh a sim mite tungah tudongin thu hong gen lai hi. Amaute in thuhilhna le taihilhna ngah khin uh hi. Bang hang hiam cihleh amaute in Khrih sungah upna a nei uh hi. Amaute in gimna thuak uh a, a neihsate a suplawh khin uh hi (Heb. 10:32–34). Kimkhat in thongkiatna thuak uh hi. (Heb. 13:3). Tua bang mahin Moses in zong Pasian mite tawh balsiatna thuak dingin khensat hi. Bang hang hiam cihleh Moses in Khrih tung pan a ngah ding thaman in Egypt kumpite tung pan a ngah ding thaman sangin lian zaw ahihna mukhol hi.\nNa upna hangin hamsatna, gimna na thuak ngei hiam? Na thu upna-ah bang thute na nusiat ding kisam hiam? A tawpna-ah bang hangin na muh theih loh thaman in mannei hiam?\nUPNA TAWH Rahab LE A DANGDANGTE\nHebrews 11:31 le Joshua 2:9–11 sim in. Bang hangin pagan ama pumpi kizuak numei Rabah in upna nei mite laka hong kihel thei hiam?\nRahab in Heb. 11 sunga upna kip nei mite lak panin lamet huaihet lo khat in upna kip nei khat in kihel hi. Heb. 11 sungah numei nih kihel a Rahab le min kigelh lo numei khat hi. Rahab in upna kip min gualhna-ah a sawmna hi-in ama pupate in Israel suan le khak sung pan hi-in a nihnun midik kiciamteh hi. Rahab in numei hi bek lo-in a pumpi kizuak numei khat hi sawnsawn hi. A lamdang penpen thu-ah Rahab in Hebrew 11 sungah a bulpi pen leh a sangpenpen thu hi. Tua minte a kigualhna in thupi mahmah hi. Min khat ciat kigelhna-ah upna tawh cih kammal tawh kipan hi.\nUpna tawh …………… ci-in a minte uh kigelhsuk hi. Hih bangin upna\ntawh ci-in min a gelhna in laigelhpa pulaak nop thu theihtelna hong guan hi; Joshua in mipite makaihin Khapsa Gam a manawhpih hi. Ahi zongin Hebrew in tua bangin gen lo hi. Joshua khit ciangin Rahab, numei kizuak thu a zomtopah hi.Rahab min a pulaak khit ciangin hih thute khit ciangin bang genlai ding i hiam? cih tawh zomto hi.” (Heb. 11:32, ). Tua ciangin Paul in min kimkhat pulaak a, tua minte tawh kisai genbehna bangmah nei nawn lo hi. Rahab upna in a zak thu bangin nungta hi. Tua thute amuh bangmah om nai lo hi.Amah in Egypt gam sunga gimnate amu kha kei hi. Saan Tuipi Kantanna zong amu kha kei hi. Ahih keileh suang sung pan tuiphul zong mu kha lo hi. Vantung pan manna zong mu lo hi. Amuh loh ahih hangin Amah in a um thei hi. Amah in Hebrews pawlpite ettehtaak cing mahmah khat hong suak hi. Hebrews pawlpi in zong Jesuh thugen le Jesuh nalamdang bawlte amu kei uh hi.\n“Rahab in Jericho khuapi umna kulh tungah a teeng numei kizuak khat hi. Amah in Israel mi khuapi thukansim mi nihte a selsim hi. Rahab in tua mi nihte tungah hehpihna nei-in Pasian a upna thu a pulaak hi.Thukanmite in zong Jericho susia dingin hong pai uhteh Rahab honkhia dingin kamciam uh hi. Introduction to Rahab found in Daughters of God, p. 35.\nTua khit ciangin Paul in mi tampite phutkhak hamsatnate gelhin a laikhak a zomto lai hi. (Heb. 11:35–38). Suantakna a nial cih thu in amaute in suahtak theih nading lampi om, khensat peuh leh ahi zongin amaute in suahtakna teel lo-in Pasian piak ding thaman mitsuan zaw uh hi. Eite in zong tua thupiangte i mu kei hi. Ni guk sungin na khempeuh kibawlna, Paikhiatna, leh Khrih singlamteh cihte i mu kei hi. Bang thu siksanin i muhloh thute um thei i hi hiam?\nJesuh, i upna bulpi leh i upna hong cingtaaksak pa\nHebrews 12:1–3. Sim in. Hihte in bang hong ngen uh hiam?\nHeb. 12 in upna thu a hong hilhna-ah a mongtunna, Jesuh thu pulaak hi.Hebrews 12 sungah Paul in Jesuh a hong pai pa hi-in hong zekai lo ding hi, ci-in hong hilh hi. (Heb. 10:37). Paul in i upna a hong cingtaaksak Jesuh hi, cih thu tawh a laikhak khupna nei hi(Heb. 12:2). Jesuh in eite upna bulpi le upna a hong cingtaaksak Pa hi . Jesuh in thu upna hong thahatsakin Amah in eite etteh taakcing hi.\nJesuh tawh nungta khawm hi lehang i upna hong kicingtak ding hi. hih thu in bang ngimna nei hiam? Amasa-in Amah in tai kidemna-ah a mongtun dong a tai khin zo hi. Tua lo a dangte in upna thu a pulaak uh hi beekin a mongdong tung nai lo uh hi(Heb. 11:39, 40). Ahi zongin Jesuh in ahihleh vantung Pasian tawlngakna mun sungah a lut khinin A zait lamah tu-in a om hi. Eite in ahih leh kamsangte sawttakte mah bangin Jesuh tawh maan khop hun ngakin i omlai hi. (Mang. 20:4).\nNihna-ah Jesuh nunna kicing in tua tai kidemna-ah a tai mite in zong a mong donga tunpih thei hi. (Heb. 10:5–14). Jesuh in mihingin hung nungta lo bang hi zenzen leh mi khempeuh a mangthang ding hi. A tawpna-ah Jesuh in eite upna phungpi hi. Amah in Pasian cihtakna a hong lak zo hi. Pasian in eite a hong hotkhiatna-ah lungkia ngei lo hi.Tua thu hangin eite in zong i nusiat kei nakleh thaman i ngah ding hi. Eite in upna i nei kei zongin Jesuh in lungduaina le cihtakna tawh tai kidemna-ah a kihel hi. (2 Tim. 2:13). I upna in Ama cihtakna i dawnkikna hi.\nA tawpna-ah Jesuh in upna kicingtaaksak hi. Bang hang hiam cihleh Amah in tai kidemna-ah i taizia ding a hong hilh hi. Koi bangin Jesuh in tai kidemna-ah kihel hiam? Amah in eite adingin na khempeuh a nusia hi. (Phil. 2:5–8). Amah in mawhna bawl ngei lo hi. Jesuh in a ngah ding thaman amitsuan tawntung hi. Ama mai-ah nuamna a om tawntung hi; hehpihna tawh mihingte kihonkhia hi, cih a thei hi. Tua hi-in amah in bawlsiatna a thuakzo hi. Amah in singlamteh hangin maizumna a nawktan zo hi.Heb. 12:2, 3).\nTu-in i tungah hong tung hi.Eiama tha tawh Jesuh sep bangbang i sem zo kei zongin i mai-ah i etteh ding kicing a om hi. Kamsangte, sawltakte bang mahin tatsat lo-in amah mitsuanin a mainawt ding i hi hi.\nUpna tawh mainawtin Ama kamciamte sungah muanna i neih leh thaman lianpi a hong pia ding hi.\nNgaihsutbeh Ding: “Upna tawh Khrih mi hihna i ngah hi. UPna mah tawh Ama sungah ngahna leh piakna tungtawnin a khangto ihi hi. Na khempeuh na piak ding a hi hi; na lungtang, utna lungsim, na nasepna,- na nuntakna khempeuh in Ama hong thupiak nuntakpih ding hi. Khrih in thupha khempeuh kicinna hi-in, na lungsim ah Amah a hong teen ciangin Amah in na hatna, na dikna leh tawntung Huhpa ahi ding hi. Amah in Ama deih bangin nuntak zawhna tha hong guan ding hi. Ellen G. White, Steps to Christ, p. 70.\n“Pasian in amah up theih nading thu hong pia lo-in Amah um ding hong sawl ngei lo hi. Tua hi-in eite upna in thuman thutak; Ama nunna, Ama zia le tong, A kammal tungah cihtakna tungah kinga hi. Tua thute in mihing ngaihsutna tawh a kilangdo hi lo hi. Teci i pulaak ding tampi a om hi. Ahi zongin Pasian in muanlahna hong lakkhiatsak lo hi. Tua thu in mitmuh theih ahih loh hangin thuman tungah i kinga hi. thuman thutak a kan mi in mu lo-in a om kei ding hi. Pasian in thuman up theih nading thu tampi a hong pia hi. “Ciangtan nei mihing in Ciangtan nei lo Pasian thutak leh Ama nasepna a telsiang zo kei ding hi.\nTheih nopna lungsim a nei mi tungah siangtho PA in Ama thuthuk a hilh hi. Pasian theihtelna ngah nadingin na zong ngei hiam? Vanglian Pa kicinna a mu dingin na zong hiam? Ama kicinna in van sangin sang zaw hi. Na mu khin zo ding hiam? Hell sangin zong thuk zaw hi. Na thei khin zo ding hiam? Job 11:7, 8.”—Ellen G. White, Steps to Christ, p. 105.\n1. Khristian masa mipil khat in: Latin tawh gelhin a khiatna in theihtel nadingin ka um hi.” Hebrews 11:3 upna tawh ka theitel hi, ci hi. Bangci-in upna leh theihtelna in kizopna nei hiam? Bang hangin upna in theihtelma-in hong pai hiam? cihnopna-ah bang hangin khat veivei ciangin i theihtel zawh loh thute up ding kisam hiam? Tua khit ciangin theihtelna kingah hiam?\n2. Greek laimal tawh kigelhna-ah upna cih kammal in upna le cihtakna pulaak kammal hi. Theihtelna tawh nuntakna-ah upna tungtawnin theihtelna tawh kinungta hi, cih thu in bang hangin thupi hiam?\n3. Koi bangin Hebrews 11 sungah amautte cihtakna leh upna bangci pulaak hiam? Koi bangin amaute mah bangin upna leh cihtakna nei thei ding i hiam?\n4. Upna in Pasian hong piak khong hi taleh tua piakkhong ngahin kip let zawh nadingin mihing tavuan in bang hi ding hiam?


timestamp: atn

url: =1 1Atungin Thu om-a, tua Thu Pasian tawh omkhawmin, tua Thu Pasian ahi hi. 2Atungin amah Pasian tawh a omkhawm hi. 3Ama tungtawnin na khempeuh kibawl hi. A kibawlsate khempeuh ama bawlloh a om kei hi. 4Ama sungah nuntakna om-a, tua nuntakna, mite khuavak ahi hi. 5Khuamial sungah tua khuavak tanga, ahi hangin khuamial in amah a theitel kei hi. 6Pasian kiang pana hong kisawl mi khat a om hi. Ama min John ahi hi. 7Mi khempeuh in ama tungtawnin tua khuavak a up theih nadingin khuavak tawh kisai a theisak dingin teci-a hong pai ahi hi. 8Amah ahileh tua khuavak ahi kei hi. Khuavak tawh kisai teci-a hong pai hi bek hi. 9Mikim tungah a tang tua khuavak taktak leitungah hong pai hi.


url: =2016 Tapidaw 90,000 Thalup Thuak ~ Thu Tatuam (Siyin News)\n2016 Tapidaw 90,000 Thalup Thuak\nSunday, January 08, 2017 Tapidaw Taw Kisai 1 comment\n2016 kumh sung vawtsiat thuak bel biakna sia Tapidawte ci'n kison aa, 2016 sung Christ nungzui ahihang in thalup thuak 90,000 bangh pha ci hi.\nAtam zaw sia ISIS kici Islamic extremists te thalupna hangin thi aa, tuazawk ciang aniina sia North Korea tapidawte ci hi. Iraq ah Tapidawte sia amate le amate hiam toai in ki hung ahikom athi tam ngawlin kison hi.\nTapidaw million 600 sia upna hangin ki ngimngaa ci'n research vawtna ah kimu hi.\n77777 January 15, 2017 at 7:02 AM


url: =LESSON 10 JUNE 1- 7 TAWMVEI GIMNATE ~ MUC\nLESSON 10 JUNE 1- 7 TAWMVEI GIMNATE\nAdmin 3:26:00 PM Articles, Sabbath School Lesson\nLESSON 10 JUNE 1- 7\nTu Kaal Sung Sim Ding: Matt. 7:5, 12; Eph. 1:7; 4: 26, 27; Phil. 2:4-8; James 1: 19, 20; Kol. 3:19.\nKAMNGAH: “Hehna hangin khialhna piangsak lo-in na hehna uh ni na tumsak kei un.” Eph. 4: 26.\nInnkuan hoih penpen hi, ci-in i ngaihsutte in zong hamsatna, buai-na tawh kipelh lo hi. Hih in mawhna tawh kidim leitungah kipelh thei lo hi. Kua in niinpaai ding, taten amau nasep ding sem maw, sem lo en ding, sanglai bawl maw, bawl lo, cihte a kipan innkuan sung vai khempeuh a nawngkai-sak khat hong om ciangin inn sungah, buai-na neu ahi a, buai-na khat kituak thei hi. Inn sung buai-na lianpi piangsak thei thu le la zong om thei hi. Teek leh mo kikaalah buaina om thei hi. Inn sung papi in lungsim ngaihsutna man lo (mental illness) khat in tate tung leh inn sungah buai-na piangsak kha thei hi. Pasian mangngilhin zu le sa, guihtheih, khamtheih siatna sungah a nuamsa tate hangin inn sung buai-na om hi.\nKhat le khat ki-it tawntung ding (Jn. 13: 34; Rom. 12:10); khat le khat kizopna-ah kilemin, kithu hual ding hong deih hi (Rom. 15:5; Heb. 12: 14), khat le khat tungah thuakzawhna, lungduai-na nei-in ki-it ding (1Kor. 13:4 ); vangik kipuakpih ding (Eph. 4:2); midangte sangin kiniamkhiat zaw ding hong hilh hi (Phi. 2:3). Inn sungah tua bang dingin a gen baih a, nuntak pih ding hamsa hi. Tu kaal sungin innkuan sung buai-na a veengsak thei ding thute i kikum ding hi.\nMatt. 7: 5; Pau. 19:11 sim in. Buai-na tawh kipelh thei ding thu guipi nih bang hiam?\nPaunak gelhpa in a muhkhiatna thu hih bangin pulaak hi: “Kitotna a pian ciangin tui buahsah tawh kibang ahih manin, hong nasia-in kilai-na a pianma-in taisan in” (Pau. 17:14). Buai-na lian semsemin siang pak lo thei hi. Romans 14: 19 sung a bangin, eite in buai-na khat peuh i dal thei hi. Kilemna a piangsak thu-te zui-in, khat le khat kihuh kilapsangna ding thute siksan ding kisam hi. Bangzahin tua thute innkuan sungah i zang hiam?\nKhat veivei ciangin “kei khial ing,” cihna in siatna, buai-na bei-sak thei hi. Buai-na khat peuh kitot kisel taakcing mah hiam, ci-in ngaihsun in. “Pilna in mi lungduai-sak a, mihong hehsaknate kiphawkmawh bawlna in minthanna hi” (Pau. 19:11). Tua bangin heh nading khat hehlohna in na nunna-ah kilamdanna ni thum sungin na mu thei ding hi. Tua sangin a sawt zaw kum nga, kum sawm sung phattuamna hong pia thei hi lo hiam? Thuneu no khat hangin nupa tampi buai hi lo hiam?\nBuai-na khat hun sawtpi buaipih den sangin, zi, pasal, tate, lawmte ahih keileh naseppih khat tungah pulaakin, kikupna tungtawnin buai-na kipatna, bang hangin buai-na piang, buai-na siang theih nading na mu thei ding hi. Buai-na khat peuh awtolna hangin buai-na lian semsem zaw thei hi. Tua banah a bei-sa thupiangte leh a bei-sa thupiang tawh innkuan sung buai-na lianpi piang thei hi. Buai-na a sian nadingin kikup kipulaak ding kisam hi. Buai-na hangin na thuakna a hong theihpih ding uh kisam hi. Buai-na ven nadingin na gen thu hoihte na gen ciangin, ahi zongin cih kammal na zat khak loh ding kidop ding kisam hi. Thu hoih khat gen genin, ahi zongin, ci-in na pulaak takteh, na gensa thu hoih thute sia-sak suak hi. Na thuakna na pulaak ciangin na lang khatah mi nu, mi pa thuakna zong na phawk ding kisam hi. Ama gen thute limtak ngaihsun hi lecin a deihhuai pen hong piang thei ding hi (Phil. 2: 4, 5).\nA beisa-a buai-nate tu-in haivai, a mawk napi hi, ci-in na ngaihsut a om hiam? Tua thute panin bang thute manpha-in, koi bangin buai-na dal thei ding na hiam?\nKiteenna Adingin Thu Guipi Pawlkhat\nSabbath mah bangin kiteenna in Eden panin Pasian in mihingte hong piak letsong hi. Satan in Sabbath leh kiteenna susia dingin nasem tawntung hi. Nupa, innkuan nuam penpente in zong buai-na tawh kipelh lo uh hi.\nEph. 1:7 in nupa, innkuan sungah nuntakpih ding thu guipi bang hong hilh hiam? ________________________________________________\nMawhmaisak dingin kisin in. A diakdiakin mawhmaisak huai lo mite mawhna na maisak zawh nadingin kisin in. Mi khat peuh in mawhmai sak ding a kilawm mite mawhna maisak ding hamsat ngaihsut lo hi. A taktakin tua in maisakna maan hi lo hi. Topa in Khrih tungtawnin i mawhna a hong maisak mah bangin, mawhmaisakna maan in maisakna ngah ding kilawm lo mite mawhna i maisakna hi zaw hi. Mawhmai ngah ding kilawm lo hi mah lehang, Topa in i mawhna a hong maisak mah bangin midangte mawhna i maisak ding kisam hi. Tua lo-in innkuan sungin gimthuakna mun tawh kibang ding hi.\nRomans 3: 23 sim in. Bang thu guipi pulaak hiam?\nNa zi, na pasal in mawhnei mi khat ahihlam phawk in. Pumpi, lungsim, ngaihsutna susia thei ahihlam phawk in. Na zi, na pasal khialhna maisak in. Khat le khat adingin thu kingetsak un. Tua khialhnate na thuak thei a, ahi zongin tua khialhnate ki-uksak kei in. Khialhna ki-uksak lecin, na pumpi si lo napi, na nuntakna a si suak ding hi. A siangtho, a kicing Pasian in Khrih tungtawnin i hihna bangin eite hong sang hi. Kicinna, siantho-na nei lo eite in khat le khat kitelsiam ding kisam hi.\nPhil. 2: 4-8 sim in. Nupa kikaal bek hi lo khat le khat kizopna hoih a hong huh dingin bang thu guipi pulaak hiam?\nThubuai Sungah Hehna Nasep\nA heh ngei lo mihing a om diam? Innkuan sungah hehna hong om ciangin buai-na lianpi piang hi. Mawhmaisak lohna tawh kopin hehna hong om ciang guu bangin siatna liansak semsem a, innkuan sung, kimlepaam kizopna susia hi.\nEph. 4: 26, 27; Thna. 7:9 sim in. Koi bangin hehna in i thuakna hong pulkhia khat ahihna (emotional) leh siatna a suaksak hehna khentel ding i hiam? Bang kilamdang hiam?\nBangci bangin James 1: 19, 20 sung thute nuntakpih ding i hiam? A diakdiakin hehna piangsak thei innkuanpihte gamtatna i muh ciangin bangci mainawt ding na hiam?\nNa heh ciangin tua na hehna in a hong ukcip keileh, na hehna a hoihlamin hei hi. Hong hehsak mite ading thungetsak in. A khialhna uh maisak in. Amau tungah thupha bawl in. A cilin baih lo ding hi. Ahizongin na khentat nakleh Pasian in hong zawhpih ding hi.\nKhat veivei ciangin i hehnate innkuan sung pan hong kipan hi. A heh innkuan sung pan hehna nei mi hong khangkhia hi. Bang hang hiam cihleh nu le pa in tate adingin etteh hoih suak hi lo hi. Khat veivei ciangin hehna in kicinlohna, kisap khatneihna pan, ahih keileh, a sanggampa a that Cain bangin, hazatna panin hong piang hi.\nHeh ding mah hi, na cih hun om ding hi. Ahi zongin tua na hehna thu le la paulap dingin nei kei in. Na hehna a pianna thu nial kei inla zong khialhna hi lo hi, ci tuan kei in. “Siatna kizo sak kei in. Ahi zongin siatna pen thu hoih tawh zo zaw in” (Rom. 12: 21).\nHehna a piangsak thei, siatna hong tun thei thu le la tawh a nungta mi i hi hi. Khat veivei ciangin i hehna khat thudik hi, ci-in kingaihsun kha zel hi. Koi bangin Pasian vangliatna tawh i hehna in ei a kipan kimlepaam sia-sak lo thei ding hiam?\nBuai-Na, Ukna, Thuneihna, Tatkhialhna\nKhat veivei ciangin buai-na leh hehna in siatna lianpi piangsak hi; kizopna susia hi. Zawhthawh zatkhialhna - pumpi, lungsim, ngaihsutna, kampau, zahmawh tawh kisai khempeuhah cih bangin nam tuamtuam om hi. Bang bang zawhthawh zatkhialhna khempeuh in Pasian gam, angsung huaiham lo itna tawh kituak lo hi.\n1Jn. 4: 7, 8; Kol. 3:19 in mihing kizopna zia ding bang hong hilh hiam? ________________________________________________\n“Pasalte aw, na zite uh it unla, a tungah na ngongtat kei un.” Ngongtat cih kammal in Greek laimalin hehna nei mi, zi, pasal tungah hehna hangin natna, kilangneihna, kimuhdahna a pulaak kammal hi. Paul in zi le pasal kikaalah ngongtat lo dingin kician takin hong hilh hi. Nupa kikaalah lungsim, pumpi leh lupkhopna-ah zawhthawh zatkhialhna a om lo dingin hong hilh hi. Zi le pasal kikaal ah ki-itna bulphuh dingin kisam hi. Itna in lungduai-in thuakzawhna, hehpihna nei hi. Itna in haza lo, kiphasak lo, kisial lo, gamhtat lo hi; angsung zong lo hi. Heh pahpah lo hi. Khialhna ciamteh lo hi. Siatna lungkimpih lo hi. Ahi zongin itna in thuman thutak sungah nuamsa hi. Itna in siatna pan hong dal a, muanhuai tawntung hi; lametna nei den hi; a tawntungin thuakzawhna nei hi.\nItna in zawhthawh zatkhialhna khempeuh deih lo hi. A cidam kizopna sungah lungmuanna, khamuanna om hi. Hehna khat peuh a hoihlamin zang thei zaw-in khat le khat phattuamna a piangsak ding kisam hi. Zawhthawh zatkhialhna a thuak mi khat in ama khialhna hangin tua bangin bawlsiatna thuak hi; a kituak mah dingin ci-in amah le amah kimawhsak hi. Tua dingin zawhthawh a zang mi in tua bang ngaihsutna guan hi. A taktakin mi khat in khat tungah zawhthawhna khat peuh a zang dingin thuneihna kuamah in nei lo hi. Zawhthawh thu tawh a gamta mite in amau gamtatna bangin a gah at kik ding uh hi. A lungdam huai thu in zawhthawh thuak mi adingin Lai Siangtho in mawhsakna hi lo-in lungmuanna pulaak hi. Mun khat khatah tua bangin zawhthawh thu tawh gamtatna a siahuai luatleh a hong huh thei ding mite kiangah huhna ngen in.\nMun khatkhatah numei tungah zawhthawh gamtatnate awlmawh lo hi. Bang bang ngei-na hi taleh bang hangin Khristian thu-um mite in tua bang gamtatna khempeuh awlmawhlo-in om ding hiam?\nMawhmai-Na Leh Kilemna\n“Tua ahih manin nang tungah hong kibawl ding na deih bangin midangte tungah zong na bawl in. Hih thu in Pasian Thukham leh Pasian kamsangte thute hong piankhiatna bulpi ahi hi” (Matt. 7:12). Innkuan sung hi taleh midangte tung pan ahi zongin na phut khak thute ngaihsun in. Na nungtakpih ding thu guipi, upna tawh mainawtin na kalsuanzia ding gualsuk in.\nHebrew sungah “Siantho-na om lo-in kuamah in Pasian mu thei lo ding hi. Tua ahih manin mi khempeuh in nopna a ngah nadingin na kihansuah un” (Heb. 12:14). Tua dingin kalsuanna-ah na tungah hong khial mi khat in kikhel nuam lo-in na thugen hong ngai nuam lo mi om ding hi. Pawl khat in a khialhna na maisak nading hong thuum om ding a, pawl khat in tua bang hi lo uh hi. Bang bang hi taleh innkuanpihte ahi a, midang hi taleh kizopna-ah mawhmai-na dingin ei mahmah in lampi bawlsakin, midangte mawhna i maisak masak ding kisam hi.\nBuai-na a sian nadingin, a diakdiakin innkuan sungah mawhmai-sakna kisam mahmah hi. Mi khat in i tungah hong khialleh Pasian langpangpa Satan in ei leh tua mi kikaalah kidalna lianpi bawl nuam hi. Khrih in a hong it bangin tua mi a it thei lo dingin Satan in hong dal hi. Kilem nadingin mite mawhna i maisak nopleh eima thu hi.\n“I mawhna a mai nadingin midangte mawhna maisak hi lo-in, i mawhna hong kimaisak ahih manin midangte mawhna maisak ding hi zaw hi. Mawhmai-na in ithuai lopi Pasian in a hong itna bulphuh hi. Tua itna na nei leh neilo mi tungah i lungsim puak in pulaak hi. Tua manin Khrih in “midangte tungah thukhen na zat uh mah, no tungah hong kizang kik ding hi” ci hi (Matt. 7:2). Ellen G. White, Christ Objects Lesson, 251.\nTua hi mah taleh nangma khialhna ahihleh mi tawh kilem kik nadingin na khialhna thuum inla, na khialhna kisik nahihlam theisak inla, mawhmai ding ngen in. Tua dingin Jesuh in hong hilh hi: “Pasian biaknatau-ah biakna pia dingin na kithawi laitakin, na sanggam khat na tungah lungkim lo hi cih na phawkleh biaknatau ading na biakna koih phot in. Tua khit ciangin ciah kik inla na sanggam tawh na kilem khit ciangin pai kikin biakna na pia in” (Matt. 5: 23, 24).\nI tungah hong khial mi khat in a mawhna hong thuum ciangin i lungdam hi. Tua bang mahin mi tungah na khialhleh mawhmai-na ngen in.\nMawhmai kitangsap na phawkna thu in mite mawhna zong na maisak ding kitangsam ahihlam na thei thei hiam?\nNgaihsutbeh Ding: Nu le pa in innkuan sung limtak makaih ding ngaihsun kha lo uh hi. Pa in tate tawh om hun tawm ahih manin tate lungsim, a duh a deihte thei kha lo uh hi. Tua hangin hehna tawh kidim tawntung inn papi om hi. A hehna ki-uk zo lo-in a khialhna kibawlphat ding phawk lo hi. Tate in a pa uh bang hangin heh hi, cih thei uh a, a hehna daisak ding sangin hehna tawh tate gimpia hi. Nu in tate gamtat hoihlote awlmawh lo-in om a, khat vei vei ciangin tua bang hoihlohnate hangin tate tungah hehin gim pia hi. Tate in a omzia ding uh thei lo-in lungmang uh ahih manin, a ngei bangin gamta kik zel uh hi. Tua bangin siatna khaici kivawhin siatna gah uh hi.” Ellen G. White, The Adventist Home, 314, 315.\n“Innkuan i cih in itna, a deihna thu tawh kidim ding mun hi. Nisimin innkuan sungah mimal khat ciat lungsim in kilemna, thuhualna, itna, lungnopna a kilangkhia ding kisam hi. Singno bangin itna in limtak puahkul hi; tua lo-in itna si ding hi. Itna tawh a nungta ding mi in thuman thuhoih sungah nop a sak kul hi. Satan in mihing sungah kihuatna, hazatna, zuau-na, a hoih lo kampau, lungtomna, deidanna, huaihamna, eenna, nate deihna khaici tuh hi-in, zungbotkhiat ding kisam hi. Hih bang thute i sungah omleh siatna gah in mihing hong sia-sak hi. Mi bangzah in a nuntakna sungah itna gah susia tua siatna gah khaici vawh uh hiam? Ellen G. White, The Adventist Home, 195, 196.\n1. Nupa suahna tawh kisai hih thu ngaihsun in: “Eite neih Siampi Lianpen pa in i ginat lohna-te ite a hong hehpih thei lo ding hi lo hi; eite mah bangin zia-etna khempeuh a thuak hi a, ahi zongin mawhna a bawllo ahi hi” (Heb. 4:15). Khrih in mihingte tawh kizopna hoih a hong neih nadingin Amah leh amah i dinmunah hong nungta hi. Nupa kaal zong tuading kisam hi. Buai-na khat peuh hong om ciangin nangma ngaihsutna ultung sak lo-in na langkhat a na zi, na pasal ngaihsutna zong na ngaihsutsak ding kisam hi. Na zi, na pasal in bangci muh, bangci ngaihsut cihte, bang hang, koi bangin a thuakna pulaak cihte limtak ngaihsut ding kisam hi. Khrih bangin kiniamkhiatna in buai-na siangsak ding hi. Koibangin Khrih nunzia in buai-na khat peuh hong zo sak thei hiam?\n2. Na lawmte tawh “hehna in a tawntungin mawhna hiam? cih thu kikum in.


url: =AF Archives - Page 3 of 3 - Zomi Adventist Innkuan\nby Larry Downing | 19 May 2019 | In the process of “ritting out” my bookcases (ritt out” is an expression my Carlisle, Pennsylvania, parishioners employed when they spoke of cleaning out a closet or attic) I rescued from the dark regions of my library several books authored by Adventist pioneers. One of these tomes […]\nZeisu nungzuite tungah lunggimna lianpi tung hi. Pasian gam hong kiphut ding ci a, a lametna khempeuh tenguh amaa Friday ni-in singlamteh tungah kikilhcip ta hi. Dahna lungmanna lungleenna leh lungzuanna tawh kidimin aom laitak un Cleopas leh alawmpa khat in Jerusalem pan tai sagih gamlatna aom, atenna khua uh Emmaas lam zuan-in hong […]\nAbraham in Pasian hopihna atelzak mahmah laitakin khuavak nailo hi. “Abraham aw, na it mahmah khat bek na neih na tapa Moriah mualte lakah kong lahna munah hong paipih inla kithohna, biakpiakna-in hong pia in.” Gen. 22:1,2. Hih ngetna azak ciangin Abraham acii lingin akhuasik mul tho hi. Isaac tungtawnin minam lian piang ding hicih […]


url: =Papashangpughang no a na m'thein-m'cä gui ah mong. | Radio Veritas Asia\nMi k'tai-güi (Prayer) nak lah suh shan yah ung bi loh hngün-thoh gui (liturgy) no mik mi gui cuh Bawi Yeisu on na ät hlak gui ci ciah Papashangpughang no na m'thei m'cä gui ciah kyak ci.\nA cun nah suh tong k'tai-güi yah ung mi bi loh hngün-thoh gui no mi ghün om nak ung Bawi Yeisu om hlak ciah kyak ci ciah pyein ci.\n.Mik mi Christians gui no mi k'tai-güi cuh mi yum nak mi m'dang nak ah kyak ci, a cun cuh ng'thu-theng (Sacred Scripture) ni, Sacraments gui ni lah k'tai-güi yah ung bi loh gui hlü on mi um nak cuh mi m'dang ciah kyak ci ciah pyein ci.\nLiturgy cuh k'tai-güi nak düit ah kä kya neh Bawi Yeisu on a cang ah mi ng'hnguh nak lah mik mi Christians gui no k'khanpughi cuh a k'cang ah mi mi hnguh-yap nak mi hnguh hmat nak ah kyak ci ciah pyein ci.\nA cun ah Litugy ung cuh Hti-thein ca muh k'khanpughi hlu on Bawi Yeisu cuh a k'cang ah om ciah kyak ci ciah pyein ci. Liturgy kä om nak ah Christian cuh Bawi Yeisu kä om nak ah Christian ah kyak ci ciah pyein ci.\nBawi Yeisu cuh Liturgy ah a ng'yung nak ah kyak ci ciah pyein ci. A cun ah kya hleih mik mi Christians gui cuh mi m'lung-kyä a van m'cuit neh Sacraments gui bi loh nak ung mi kyum-päng tu vai hlü ci ciah pyein ci.\nMi ghün om khaw cuh K'khanpugi mi m'shum-chuk vai phäh ah kya neh a cun ah mi k'tai-gü nak cuh Liturgy kä om ung kä kyüm be ciah kyak ci ciah Papashangpughang no pyein ci.


url: =Malaysia, Ampang vengsung nasepna khatah Crane tuksuk in lamzikpi khakcip :: ZOMI DAILY\nposted on 26 February 2018 at 5:36 pm Lomkholna: Malaysia, News, Sawltak, World\nMalaysia, Ampang vengsung nasepna khatah akizang vangik doptohna Crane khat tuksuk in mikhatliam cih NST pan kiza hi. Tua aliampa pen ahawlpa “Crane Operator” ahihi.\nHih Crane atuksuk ciangin lamzikpilam ah tuksuk a, ahi zongin mawtaw apailaite denkhak bangmah neilo bilbel hi. Ahi zongin lamzikpi khakcipsak ahih manin, tuakuamsung aom lampitung tengah mawtaw awkcipsak zihziah hi.\nAdiakdiak in Kuala Lumpur Middle Ring Road 2 (MRR2) dungteng leh Jalan Bunga Anggerik dungteng ah mawtaw tampi awkcip sakgawp hi.\nSelangor Fire and Rescue Department panin thunei te genkhiatna ah tuni Monday, zingsanglam 10:12am hunpawl in huhngetna Distress Call hongki zasak cihi. Tuaciangin Ampang Station aom Firefighter mi 6 kidelh sakpah cihi.\nVideo: Crane topples over in Ampang; operator injured\nFirefigher te atun uhciangin Crane atuksuk in lamzikpi khakcipsak hi. Crane Driver papen kum 36 aphakhin khat hi a, aminpen Azri Yahya kici in akawng geiteng ah liamna ngahhi. Tua ahih manin Hospital Ampang ah zatui kibawlding in kipuak hi ci’n Station Management makaipi ahi Alimaddia Bukri in genkhia hi.\nKumpi thunei ahi Selangor Traffic Enforcement and Investigation Department chief Superintendent Azman Shari’at inzong hih tuahsiatna aom ciangin Traffic Police te kiangah lamzikpi te khakcipding in thupia in, atuksuk Crane Heavy Machine pipen ki hemkhiasak hi. Ama genna ah hih atuksuk Crane setpi in lamzikpi 3 Lanes aom lakah 2 tepen khakciplian cihi.\nMore: Kuala Lumpur khuasung aom Construction khat ah akizang Crane tuksuk, numeikhat liam\nMawtaw lampiteng ki khakcip ahih manin, Traffic Jam suksia mahmah a, Hulu Klang panin Ampang zuatna lamzikpi dungah mawtaw bekbekin theihsa 4 km sungbang ah mawtaw awkcik mitmet cih kiza hi. Construction geinai limlimbel tuahsiatna tamthei phadiak hi. Sawltak #zomidaily\nPrevious: UK, Leicester khuasung ah apuakkham omin, mi 6 liam\nNext: Rohingya te vaitawh kisai in Kawlgam leh Bangladesh kimuh khopna


url: =Pil napicin, siam napicin!! :: ZOMI DAILY\nposted on 9 October 2014 at 2:56 pm Lomkholna: News, Zomi, ZomiQuavadis\nPil napicin, siam napicin bang hangin hong mangngilh mawk na hiam!!!\nPil napicin, siam napicin bang hangin na minam Zomi leh na ngeina kan lo na hiam? Pil napicin, siam napicin bang hangin na minam leh na mipih Zomi te it masa lo na hiam? Pil napicin, siam napicin bang hangin na minam Zomi te kam leh lai zat kan lo na hiam? Pil napicin, siam napicin bang hangin namdangte pau leh ham, ngeina leh laite thupi sak zaw na\nhiam? Pil napicin, siam napicin bang hangin na laizom Zomi te gilkial dangtaak ding leh midangte eng den dingin nusia ngam mawk na hiam? Pil napicin, siam napicin bang hangin na minam Zomi te tawh nasem khawm thei lo mawk na hiam?\nLai ih gelh ciangin\nLai ih gelh ciangin mawk gelh kei ni. Lai mawk gelh lua ih hihman in ih lai in man a neilo khat hong suak ta hi. Phone pan ahizongin Viber pan ahizongin Facebook pan ahizongin lai na gelh ciangin a malgawm man lopi in ih mawk gelh ziauziau pen kizongsang baih mahmah ahihman in ih lai leh ih pau a manphatna kiamsak mahmah hi hang.Pau khat peuhpeuh na gelh ciangin a malgawm kician takin gelh hamtang in. Tua ahihkei leh mi pau ahi a ei Zomi te pau zat ahizongin a sia sak nang na hihi. Nang manlahna lel leh nang theihlohna lel tawh namdangte pau ahi a ei Zomi te pau zat ahizongin sia sak ngei ken.Thu khat peuhpeuh ih gelhma in a gelhdan leh a laimal luanzia limtak sin masa ni!\nKipawlna Laan (Flag) te nawlkhin phot dih ni!\nZomi min tawh nampi khat in a ding zo khinte hi hang. Tua ih kipumkhat theihna lungsim mah masuan in Zomi khempeuh in ih omna ciat ah ih zat theih ding Zomi Laan (Flag) khat ih ngaihsut kik ding a thupi masa pen khat ong hi leuleu hi. Zomi te pen mite nuaiah ki om nawn lo ahihman in khatveivei ih minam Zomi Laan (Flag) ih lahkhiat loh a phatmawh hun hong om thei zelzel ta hi. Tua hun ciangin Minam Laan (Flag) nei zo nai lo ih hihman in maizum huai in khasiat huai mahmah hi. Kipawlna Laan (Flag) ahi WZC/ZRA/ZRO/LZI/ZIA cihte ih zat hong kul mawk hi. Minam khat in Laan (Flag) tampi tawi khengkhang cihpen ih kipumkhat zawh lohna khat hong suak leuleu ahihman in angtanna sangin maizumna tam zaw hi. Makaipi te’n hong ngaihsun pha mahmah dih un!\nPrevious: Nuntak khuasakna-a ding lungsim zatui nam 10 ~ Khat Thang\nNext: Zolia & Zotaang Malaysia 2014 Contestant List


url: =Zo nahina bang ahiei ?\n(a) Ka tun tawi –in dou gam manaw tang’,a sa hang bang in ,a tuang lam tawn ing. (b) A sa hang bang in a tuang lam tawn ingh,khaimu leng bang in a zau lai ah\n“ Kipuihuaina nei lou nam khu a pua ding ahia,kipuihuaina thumop thei mi tampi a op leh nampi khu a bit ding hi.” Thupilte.11:14\n1954 kum in Tamu khua pan tai 60 bang a gam la,Chindwin gunpieu Tonglut khua Taluang thawng(0r) Talawng gam pan in Thadou kamham,khual hing zin pasal 2,Tonzang Myo pan tai 15 bang a gamla ,Khamzang khua,paapee te Pu Vum Neng inn ah zing an tung gel hi.Pu Vum Neng in ta te gel aw koi khua na hi gel a,na phung min vuh bang hiei?Heilam a haw ding na hi gel a,bang vai tawh hing zin na higel ahiei?ci-in thu ana dong hi.\nTwaciengin khual zin te gel in pa aw kou gel pen Chindwin gunpieu gei Talawng gam, Tonglut khua pan ka hi gel hi.Tami Tonglut khua pen Kawl ten’ Taung Htut khua aci pen hi.Ka phung min vuh Tungnung te ka hi bou gel hi ci-in a min a puam gel ana kigen gel meel hi.Noumani lah na Thadou ham gel a,nang kigen cieng gel in lah Tungnung te hi bou gel ing na ci vanuh nianua gel in,ci dan in,inntehpa Pu Vum Neng in ana dat maw hi.\nTwaciengin khualzin te gel in,Pa aw kou pen Phaitu tual puah Tungnung ta te ,ka hi bou gel hi.Ka pu te vuh Phaitu khua pan mundang,ana lal hun vuh pen kou zong ka thei zou nawn sih vuh hi.Unau Thadou te tawh sawt veipi ka na ki thua zieh vun,ei ma Zo ham pen ka na Mang ngil kha ta vuh hi a ci tah cieng gel in ,Pu Vum Neng in Thadou ii ci te pen ei ma bang a Zo Suan ta te ve ve a hi bou vua a,ii Unau te a hi bou khula! Ci-in Pu Vum Neng in ana dawng meel hi.Khualzin te gel in a genna vuah,ka pu vun a si kuan in,ka pa vuh kam a na vaihah na ah ii Phung min vuh Tungnung ii hi vuh dungzui-in,ii tulpi ii haitawi pa vuh pen, Pa Ngul Cin Thang (Phaitu) ah dam lai hi.Hahsatna thu tuamtuam hang tawh khang tam pi ii ki mansua kha ta zong vun kei khan sung in kan zou nawn sih nan leng,nou khang lai ten’ kei si zaw cieng in,ii be ii phung na kan kia bou vun.Sapi salien thathaw matthaw nanei vua,khawi-le-vul lam ah gan lien te na gaw cieng vun,ii Zo ngaina om bang in,lu-le-mal pen Taazaw,Tulpi,Haitawi pa inn ah na tung sah teitei bou vun cia thu om bang in,ka pa vun kou Unau te gel ei sawl hi.Tu in ka pa vuh dam lai a,hinanlezong khual zin zou nawn lou in vuai ta hi a ci gel meel hi.\nTwaciengin Inntehpa Pu Vum Neng in Tonglut khua pan a Tulpi pa sui a hing kuan na hi vuh leh Tulpi suina ding in bang nang tawi vua,bang nang keng vuai?ci dan a thu a dot tah cieng in, a khatung lam leh a khanei lam,lu (1) ah kop (1),lu (20) cieng in,kop (20) sintangat tawh a ki gan sa,humpi hating(40) kang pua gel hi ci-in, a van puah teng gel,Pu Vum Neng a en sah gel meel hi.Tambang thupienzie teng Pu Vum Neng in a mu tah cieng in,thangkou mi khat Phaitu Tungnung te kung ah a na sawl hi.\nPhaitu ten’ tamithu a zahtahcieng vun’Khual hing zin te gel tawh va kimu ding in,Tungnung Pasal (10) Khamzang ah a va kuan ta vuh hi.Khualzin te gel tawh a ki mu tah cieng vun’,a langnipi vun a nuam mama meel vuh hi.Innkuan sung bang in a kihou meel vuh a,lungdam leh kipana in a dim meel vuh hi.Twaciengin Phaitu Pasal ten,’ta te gel aw,bang vai tawh gampi hitan a,hing kal suan na hivuai ci dan a, a dot cieng vun,Pa te aw kou gel pen ka pu ei vaihahna leh ka pa vuh ei sawl na dungzui a,Unau, Sang gam,Tulpi,Haitawi ,Zungpipa,ih Zo ngaina dan a,ang sui ka hi gel hi.Tulpipa kung a,katha kamat teng vuh sih-le-tang a,humpilu (20) te ii hatang kop20(or) tang40 te kang masuan gel hi.Lu-le-mal ,sih-le-tang a,nei san pieh ding vuh hiva ci –in a thum gel mel hi\nTwaciengin Phaitu ten’ta te gel aw noumanilah na Thadou ham gel a,Tungnung tapa te ka hi bou gel hi na ci va nuh cieng gel in lah ih sisan vuh ki bang ahi cieng in ei thanuam sah gel teh,tambang teng hitanianua ii hi cieng in,bangbang hitaleh Tungnung tapa nahitheina gel kang theipina ding vun,bang tawh kang pom thei ding vuai?ci-in thu a na dong toutou vuh hi.Ei Zo te in saipi hapaa,humpi,zaangsiel ,ngaltang a that a man te ,KHEN that a na ki ci a,tam bang a khen a tha amat ni cieng vun,gualtungtuanna(gual zawna hanla te)na kisa hi.Twathamlouin sial sawm tawh tong a,tonsawl hansawl ii ziel ni leh mimza taangza ii aih ni ciengin zong,ii si lapi hin lapi te,be-le-phung ciet in a kinei ngimngiem ahihi.Zo te ii si ii hinni tawh kisai-in ih lapite lah pan dawng khat poupou (learn by heart) tawh nang hill thei ding gel ei ma?ci-in ,thu a na dong toutou lai vuh hi.\nTwacieng in Khual zin gel lah a khat zaw pa in,ka pu ka pa te genna leh a sah na pan a ka zah ngai ,neu thumangmaw a ka ciem te den la khat a om hi.Tami lousie la dang mawngmawng ka thei gel om sih ci-in ,a nei a lampisuh la ,a tha dou aw sua tawh ang genkhie meel hi.\n(a) Ka tun tawi –in dou gam manaw tang’,a sa hang bang in ,a tuang lam tawn ing.\n(b) A sa hang bang in a tuang lam tawn ingh,khaimu leng bang in a zau lai ah\nva del ing.\nci-in tami lampi suh la ang hill gel meel hi.Ta mi la pen Tungnung,Tungdim,Nitson,Gen thang te han lapi khat a na hi citciet meel hi.Tami la ang gen khiet tanghial tah cieng gel in,Phaitu Pasal teng zong,a nangehgu vuh nalua hivan in ,kuang khup haikhup bang in ,kipahna in dim ciet vuh ahiziehin,tuang phei lai ah, a ki ka huan pai meel vuh hi.Twaciengin ih U nau te vuh sapilu masuan in Tonglut gam pan Phaitu khua,Tulpipa Pa Ngul ci Thang inn ah vai hing tung ding vuh hi.Na ki thawi vun ci-in Phaitu lam ah Thang kou a sawl kia leuleu vuh hi.Unau sanggam te ahizieh vun Phaitu khua mual ah tuhpal leh zu peng tawh na ki dawn a,Tulpi,.Pa Ngul Cin Thang inn ah a sa tha a sa mat teng vuh thupitah in na ki ai pieh hi.Tam bang in, tamila pi ana sut thei lou gel, hitazen leh Zo hisawmvei nan gel leh Unau a na ki pom lou ding ahi giap hi.\nHun khat lai-in thu tuamtuam hang tawh tunna geina ki thei zou nawn lou in,gamlapi a na tung sa ,Tong lut gam pan a,Tungnung Unau te in Tulpipa inn Phaitu khua ang nuasui kia bang vun,ei te zong India gam ,Kawl gam leh leitung muncin gamcin ah ii tung ciet ta zong vun,Zo nam te ih ki mansua lou na ding vun ki sui ciet vai .Ei ma be-le-phung ciet tawh kisai-in ii hanla te,lampisuh la te ban ah si la hin la te sung ah dawng khat teitei (learn by heart)tawh ih gen ciet thei teitei na ding hanciem ciet vai.II Pu ih Pa han la te,lampisuh la te,si ni hin ni a ki sa ih la pi te in ,Zo ii hi lam ei ki thei siem na ii Zo Identity hoi mama te ahihi.II geigei na a,ciem te den ding,thei den ding a ki lawm te ahihi.Vom den ciet vai.Kum(400 )val Babylon gam ah sal va tang a, agam a lei vuh hing nwa tun kia Israel minam te zong, a pienna a pu a pa khang gui sut thei nawn lou te mi cing lou in na ki ciem te ahiziehin ,a minam sung vuah siempu sem ding in na ki phal lou hi.Ezra.2:62\nKhanglui lai-in khuamial lah a gal leh sa a na kimat khah cieng in,tual nama gal na hiei? ci-in simthamin ana ki dong a,gal hising eii ! tual hibong eii ! ana ci te kung ah, tual na hi leh na phung min koi a hiei?Na be na phung hanla,lampisuhla leh si la hinlate lah ah na thei penpen hing sut ou ci-in thu ana ki dong hi.A be a phung khanggui leh lapi te lah ah khat penpen a sut thei te, na ki bawl sie lou in ana ki hin khawi hi.Galkap te in a geigeina vuah,tual-le-gal kikhen thei na ding in Passed word(mi dang te thei ding a phal ahilou kam kimahil sa)a nei den dan vun,singnei gammual a,khualzin gam vah te in,sanggam ki meelmah lou na ding in,khanggui kizopna te ih hanla te,ii lapi te Pasal kim in theilou a phamaw a na ki ciem te hi.\nTwamabangin khanglui ten’ mi si a na vui kuan cieng vun,mi si khuamual na sua cieng in -,ii pu min ii pa min na siel in len,ii be ii phung hanla tawh,khua mual ah na suah in ci-in ,a kua tual zaang, mi si pa bil kawm ah hanla te si la hin la te,hill na nei den vuh hi.Kuasa ki gou gan hing te mi si khua mual ah na masuan tan ci-in ki vai hah lai hi.Tulpi te a si cieng in mi si pa bil kawm ah khanggui sutna ki bawl a,hanla te si la hin la te hill in na ki vai hah hi.A hil ten ‘ a hilkhiel leh hamsiet law thei vuh ahiziehin be-le-phung sung a thu thei pen te in mi si bilkawm a,thu ki hill sah ahi bou hi.\nLaisimpa Unau aw mi si te nangawn a hagau vuh,a gam man lou na ding in a bilkawm ah khang lui ten thu na hil lai vuh ahi leh ’tu ni ei te si nai lou pi,ii khanggui zui na vuah ,lam ii khiel vuh hi.II la pi te,ii han la te vuh thei nawn lou in, sanggam meelmah in ii om sieng ta vuh hi.II hingtang vun mi tampi, ii gam mang ta vuh hi.Tulai cieng in leitung ah mi te in sanggam a nah sui mama vuh hun zong hi ta hi.Twamabangin ei ten zong,Zo ii hi na, ii mansua lou na ding leh sanggam melmah a ii op lou na ding in, Kawl gam Phaigam te sang gam kisui ciet vai.Ei Zo tribal minam te Gam khat,Khuapi khat,Pawlpi khat, be khat phung khat, ah ii om ton thei nawn sih vuh hi.\nTuan a ii Pu ii Pa ten’ sai bang ana sat sa leh ma bang ana pat sa vuh UZO makaina nei ah Kawlgam Phaigam khawlton thei lei et lawm mama ding hi.leitung muncin gamcin a om ei Zo tribal minam te UZO min tawh kihei ton,khawl ton thei ciet a, Zo ta te khantou na ding in gie bang in zun a,paa bang in tawi ton ciet lei, piengpan lunlai te ii tang zaw ding vuh hi.Tami thu pen lim tah a kan huai leh sui ding a hoi kasah thu lianpi khat in ka ngai sun hi.Ei Kawl gam lam a U nau Zo tribal minam ten’zong UZO ki pawlna, kumpi policy kalhlou ding leh kumpi phalna tawh khuacin a,ii din sah thei na ding vun,thu nget na tawh pang ton ciet vai.A zieh pen lai sieng thou in “ Kipuihuaina nei lou nam khu a pua ding ahia,kipuihuaina thumop thei mi tampi a op leh nampi khu a bit ding hi.” Thupilte.11:14\nTutung tam za tawh hiel bawl ta di vai ee.Ih Mang pa Jesu Krist ei hepina,khuatua na leh ei lung sietna te in, tu-le-kumkhua in ih Zo lei ah, paal laai ii tung sun ni taang nou hing bang den ta heh !.A men.Ih hei na peuh Zo khan tou na ding, gie bang zun ciet vai.Nou te a ding thu ngen den keima\nRevd.Ai lien Mang\nZo Synod (PCM)


url: =Jeremiah 27 | Siantongluan\nJosiah tapa Zedekiah, Judah gamah kumpi a suah tungin Topa in kei kiangah thu hong gen hi.\nTopa in kei tungah, "Savun khau tawh a kithuah hakkol bawl in la, na ngawngah thuah in.\nEdom kumpipa tung, Moab kumpipa tung, Taia kumpipa tung, leh Sidon kumpipa tungah, Judah kumpipa Zedekiah tawh kimu dingin Jerusalem khua-ah a hong pai a kumpi taangmite tung tawnin thu zasak in.\nAmaute in a kumpite uh tungah, Vanglian Topa, Israel mite Pasian in hih bangin ci hi, ci-in gen uh hen.\nKeimah in a lian mahmah ka vangliatna tawh ka khut zanin, leitung leh leitunga om mite leh ganhingte ka bawl a, piak tuak ka sakte tungah ka pia hi.\nTu-in hih gamte, ka nasempa ahi Babylon kumpipa Nebukhadnezzar khutsungah ka pia khinzo hi. Gamsate nangawn ama nasem dingin ka pia lai hi.\nAma gam a kisiat hun a tun mateng gam khempeuh in amaha kipan a tapa leh a tupa na a sepsak ding uh hi. Tua khit ciangin gam tampi leh kumpi liante in amah salin a lehneih kik ding uh hi.\n"Ahih hangin gam khat peuhpeuh ahih kei leh kumpi khat peuhpeuh in Babylon kumpipa Nebukhadnezzar na semloin, Babylon kumpipa hakkol a ngawngah a puak kei leh, amah ka ukcipsak mateng namsau tawh, kialpi tawh, pulnatna tawh tua gam gim ka pia ding hi, Topa in kong ci hi.\nTua ahih manin Babylon kumpipa na sem kei un, ci-a note kiangah a hong gen na kamsangte uh, na aisan theite uh, na mang man theite uh, leh na mangsan theite uh thugennate um kei un.\nBang hang hiam cih leh note kianga hong gen uh thu pen zuauthu hi a, tua hangin na gam uh panin gamlapi-ah note hong kipai khiatpih ding hi. Keimah in note kong hawlkhia ding a, note na si ding uh hi.\nAhih hangin Babylon kumpipa hakkol pua a, ama na a sem gam pen, lo kho-in a tentheihna dingin ama gamsung mahah ka omsak ding hi, ci-in Topa in hong gen hi, ci-in gen uh hen," hong ci hi.\nJudah kumpipa Zedekiah kiangah zong tua bangmahin ka gen a, "Na nuntak theihna dingin Babylon kumpipa hakkol pua in.\nBang hangin namsau tawh, kialpi tawh, pulnatna tawh nang leh na mite si ding uh ahi hiam? Babylon kumpipa na a semlo gam khat peuhpeuh tuaci sih ding, ci-in Topa in a gen hi.\nBabylon kumpipa na sem kei un, ci-in note kianga hong gen kamsangte thugennate um kei un. Bang hang hiam cih leh note kianga hong gen uh thu pen zuauthu ahi hi.\nTopa in kong cihin-ah, Keimah in amaute ka sawl kei hi. Ahih hangin amaute in kei min tawh a manlopi-in thu hilh uh a, tua hangin note leh note kiangah thu hong hilh kamsangte kong sawlkhia khawm ding a, na si ding uh hi, ci hi," ci-in ka gen hi.\nTua ciangin siampite leh hih mi khempeuhte kiangah, "Topa in hong genin-ah, En un, Babylon khua panin Topa biakinn beelte kila kik baih ta ding hi, ci-in note kiangah na kamsangte uh hong thugente um kei un. Bang hang hiam cih leh note kiangah hong gen uh thu pen zuauthu ahi hi.\nAmau thu na mang kei un. Na nuntak theihna dingun Babylon kumpipa na na semzaw un. Bang hangin hih khuapi gam simtham suak laizang ding ahi hiam?\nAmaute kamsang taktak ahih uh a, Topa in ka hopih taktak ahih uh leh, Topa biakinnpi sung, Judah kumpipa innsung, leh Jerusalem khuasungah a kinusia lai beelte Babylon khua-ah a kipuakkhiat nawnlohna dingin Vanglian Topa kiangah hong thum uh hen.\n"Bang hang hiam cih leh, Jehoiakim tapa Judah kumpi Jehoiakhin leh, Judah gam leh Jerusalem khua-a kumpi ulian khempeuh Jerusalem khua pan Babylon khua-ah Babylon kumpipa Nebukhadnezzar in sal dingin a paikhiat-pih laitakin, a nusiatlai khuampite, tuikuangpite, a kingaknate, leh hih khuapi sungah a kinusia lai beelte tawh kisai-in ahi a,\nTopa biakinnpi sung, Judah kumpipa innsung, leh Jerusalem khuasungah a kinusia lai beelte tawh kisai-in ahi zongin Vanglian Topa, Israel mite Pasian in a genin-ah:\nTuate Babylon khua-ah kipuakhia ding a, ka kankik mateng tua lai-ah a omsuak ding hi. Tua khit ciangin tuate ka lakik ding a, hih munah ka koihkik ding hi, Topa in hong ci hi," ci-in ka gen hi.


url: =Ka gensawn ding theikeng :: ZOMI DAILY\nposted on 1 August 2018 at 9:41 pm Lomkholna: News, Tdkhen, Zomi\n1. “Na tate in sum hong khak zelzel hia” hong kicih ciangin, “Hong khak zelzel mah ee” cileng, “Hong khak ngei lo zel”… “Hong khak ngei kei ee” cileng lah thuhoih hilo zel, ka gen sawn ding thei keng.\n2. Ka khualzinna gamah inn lam panin phone tawh hong kihopih ciangin, “Nong lawhcing hia” hong kicih teh, “Lawhcing sam hang ei” cih ding pen thuhoih hi napi-in, ka ciah ciangin sum tampi a pua dingin hong lamen khaleh ci zel, “Tawmtawm ee” cih ding lah Topa’ mite’ kamzat dingin hawmthawh huai zel, ka gen sawn ding thei keng.\n3. Kiniamkhiatin a thumangte, na khatpeuh ki sawlsawlin kiphun’phun’ thei lai a, thumang lote bangmah kisawl lo-in tawldam hithiat lel hi. Thu manglo ding cileng lah mi ngeina hilo zel, ka gen sawn ding thei keng.\n4. Thumang lote satsatin vuavua ding cileng lah hong sahang kihtak ding lau zel, zual bawl ding cileng lah thu a theihtheih loh ding lau zel, ka gen sawn ding thei keng.\n5. Ka nu ka pate it mahmah napi-in, ka khan tawh kizui lo-in hong naupang hilh gawp zel, ka nialnial ding lah thumang lo bang zel ding, ka gen sawn ding thei keng.\n6. “Hau zo, dam zo, thupha ngah mi ka hi hi” cileng lah hong lamente in, “Hoih thei ngei ei” hong ci ding a, i zawnna teng, i zawngkhal’na teng gengen leng lah migina lopi khat ki suak zel ding, ka gen sawn ding thei keng.\n7. “Tua khuapi nuam ka tun hun ding ngaklah veng” cih la sa leng lah, i ci a nat ciangin kidam kik nuam zel a, cina-te kidon kei leng lah a ngeina hilo zel, ka gen sawn ding thei keng.\n8. Thei ta keileh a hangsan mikhat kizui luailuai in, a theite lah madawk ngamlo zel, ka gen sawn ding thei keng.\n9. A cinate’ lakah a dam ka banga, a damte’lakah a na ka bang hi. Cina banga om ding lah ka ut kei a, a dam banga om ding lah ka ngap kei hi. Ka gen sawn ding thei keng.\n10.Leitung nuntak a nuam theithei-in zang ning ka ci a, a nuam lo theithei hong tung zel hi. Ki lungnop bawl’ gawp ning ka ci a, a kineih nuntakna hizel hi. Ka gen sawn ding thei keng. Tdkhen\nPrevious: Malaysia, Puchong meileng lampi sikzawn tungah pasal khat meileng in taihlum\nNext: MyRC Card aki bawlmasa pawl ki ngah taktakta


url: =Hong Kong vanlengtual ah guahtui tamlua in vanleng khat apualam ah pialkhia :: ZOMI DAILY\nposted on 24 May 2017 at 9:28 pm Lomkholna: Hongkong, News, Sawltak, World\nChina Eastern Airlines te ii vanleng khat vanglengtual ataina Runway panin pialkhia cih SCMP panin kiza hi. Wednesday ni zingsanglam in Hong Kong International Airport ah thupiang hi a, guah gamlua mahmah ahih manin, atainading akibawl lampi panin apialkhia ahihi.\nHong Kong Airport Authorities te ii genkhiatna ah tua China Eastern Airlines pen Flight Number MU765 hi a, Nanjing City panin Hong Kong zuanin aleng hi a, Hong Kong International Airport ah atuk laitak zingsang 10:30am hunin apialkhia cihi.\nHong Kong Observatory te’nzong guahtui tamlua, rainstorm om ahih manin Warning apiak hi a, naikhat sungin guahtui 50mm valin zuziahziah hi. 11:30am hunciangin Black Signal ah tungto a, naikhat 70mm tawh zuziahziah hi.\nAirport Authorities Spokesman khatin agenna ah vanlengpen Runway panin lampialkhia in, ahi zongin ahunlap in apualam kiaklak ah khawlthei bilbel cihi. Hih tuahsiatna hangin asi aliam kuamah omlo hi.\nRelated: Hong Kong Shopping Mall sung aom Escalator khat lehtaigawp in mi 18 liam ~ ZD\nAhi zongin hih tuahsiatna hangin Airport Runway pen tawlpi khatsung ki khakcip cih kiza hi. ZD Sawltak #zomidaily\nPrevious: High School sangnaupang khat naupaai ahih manin Graduation Ceremony ah kihel khaloding\nNext: Mivom pasalkhat ii avan kizang theilo ahih manin, mikang khat ii vantawh kilaihsak


url: =Deihteel thu ahilo hihna nam (3) - Zomi Community Network - Your Network\nPosted by Taang Sianpu on March 2, 2012 at 7:49am\nLeitung ah i khel theih pawl khat om a, i khel theihloh pawl khat mah om hi. A kikhel thei ngeilo ding thu pawl khat ki theihmawh bwlna leh khwlna tawh hun a beilo ding leh, i kheltheih thute ah hanciam in, i khantoh theih nading deihna tawh "Deihteel thu ahilo hihna nam (3)" cih thulu tawh tawm i kikum suk ding hi:-\n1. Nu leh Pa, sanggam u le nau leh Beh le phung\n-Deh teel theih zong hi tuanlo hi, i deih loh man in aki pai khia thei zong lah h tuanlo hi. Pasian' in a tua bang ding a hong bawl hi. I lungkim a, i lungkim kei zong, hoih isa a, hoih isa kei zong in. Popular zuahzuah a, a popular zuahzuah kei zong in hong bawlpa' hong bawldan ahi hi. Tua ahih man in i khel theih loh veve Topan' tung ah lungdam koi in, angtan pih ding hi lel hi. Ki phatsak pih ding zong ahi tuan kei hi.\nA. Pasian in nu leh pa pen hong piak hi a, a pil a, a hai zong, cidam in, a cidam kei zong i i zahtak ding, i it ding leh i kep i khoi ding ahi hi. I neulai in amau hang in mi hong suah to a, i gol ciang in zahtakna, itna leh kep leh koihna tawh i Zo ngeina i palsat loh ding thupi hi. Nu leh ate in i neu lai pan in hong pantah to in, amau pilna sin nading, amau min thanna ding, amau nopsakna et masa lo in a tate hong pantah hi. Tua kawmkal ah Zogam, mualkuam ah khangkhia uh a, a tate ahih leh khuapi, gamdang, tuipigal ah khangkhia ihih man in i zia leh tong zong nu leh pa leh tate kikal ah kikhaihna tampi om thei hi.\nPilna siamna, hauhna leh thumuhna hong khan tak ciang in, cidamlohna hong nei uh a, mittaw, bengngwng, in hong om uh ciang in pianna nu leh pa takpi a simmawh, a en nuamlo, a vak nuamlo, a it zolo om thei hi. Tua pen miician hihna hilo a, Pasian' deihna tawh zong kituak lo ahih man in lapai khialhna lianpi khat ahi hi. Nu leh pa pen kikhel theilo a, kilaih theilo hi.\nB. Sanggam U leh Nau\nU leh nau te pen eima deih teel hilo in Pasian' in hong piak thuphate ahi hi. Numei vive ihi a, pasal vive ihi zong in Pasian hong bawl dandan a lungkim theih ding ahi hi. Haksat hun ciang kien, ki it, ki panpih in, lungdam hun ciang a lungdam hawm ding, nopsa in haksa ta leh aki nusialo ding in Pasian' hong bawl ahi hi. Politics leh Biakna hang in sanggam u leh nau akkhen lawh, aki gal muh, aki ho nawnlo om thei hi. Tua pen lampai khialhna pi khat ahi hi. Aki it gige den dingte ahi hi. U leh nau ki-itna hong khen thei ding thu tampi tak om a, tuate i pelh ding kisam hi. Politics, biakna leh thu leh la tuamtuam hang in kikhenna, kitel khialhna om thei hi. Ahi zong in tuate kantan zawh ding pen Zomi ngeina ki-itna hi a, Pasian' deih dan zong ahi hi. Unau leh sanggam khat cih pen aki dodo, aki toto dingte hilo in aki huh, aki it diamdiam, akipanpih dingte ahi hi. U le nau pampaihna pen lam paikhialhna pi khat hi a, mite deihna leh Pasian' deihna tawh zong kituak lo hi.\nC. Beh leh Phung\nZomi te ngeina ah pi leh pu, ni leh gang, u leh nau kiet, kidom, ki huai pen a hoih penpen ngeina khat ahi hi. I pil man leh i cih theih man hilo in i ngeina khat ahihna tawh kizui in innsung ah hamsatna a om ciang in zong tanu haitawi cih mah a tuamtuam i nei hi. Tuate pen Zomi ihihna i manphatna leh minamdangte sang aki itzaw, akienzaw minam ihihna hong kilang sak hi. Pawl khat in beh leh phung thudonlo, kinlo, bek thamlo in simmawh bawl thei lai zawsop hi. Tua pen lam pai kihalhna lianpi khat ahi hi. Beh leh phung itlohna pen minam itna hi ngeilo a, minam it tatak khat in a beh leh a phung a pampaih ngei kei ding hi. Pawl khat in a beh leh phung sung ah a cithei, a hau, mipil, a gualzo om leh ki phatsak pih gige thei a tua pen lam pai khialhna khat ah hi. A lang lam ah beh leh phung a minthang vungvung lo, mi tampi' theihloh, a gualzo akisa lo pawl khat in zong lungneu in, thanem in, khasia gige den thei hi. Tua zong pen lam paikhialhna khat mah ahi leuleu hi. Kipatsak pih ding lah hilo a, ki neusek lawh ding lah hilo hi. Pasian' hong bawl leh hong piansak thu ahih man in kem cing in, manpha sak in, it bawl zaw ding hi hangh.\n2. Khua leh Tui\nI pianna khua leh tui pen i deih a, i deih kei zong in kikhel theilo hi. Eima teel thu zong hi tuanlo a, i deih loh man in i khua pan piang kei zaw ningh cih theih zong ahi tuan kei hi. Tua ahih man in i khua leh tui pen eima khel theih ahilo, Pasian' hong piansakna mun ah akipiang ahi hi. Tua ahih man in maizum pih ding leh, simmawh ding sang in, ki angtan pih in, i laptoh theih bang in hanciam ding ahi zaw hi. Zogam pen leitungbup ah a zawnpen na mun hi phial mawk a, tua pan i i pianna zong Pasian' deihna khat zong om hi thei ding hi. Tua ahih man in gam zawngna pan i pian pen maizum pihlo in kipah pih ding hangh a, angtan pih in, i gam a ding in i sep theih bangbang in ma pang den ding hoih hi. Zogam bup a khantoh theih nadng in i khua leh tui teng puah zo in, khangto hi leh Zogam bup a khangto ahi pah mai hi. Khua leh tui khat leh khat kibanglo hi. Eima deih teel thu ahih loh mahbang in pawl khat a vui cing zaw deuh om a, pawl khat a pungcing lualo zong om hi. A khua hang a aki phatsa pihte hi ta leh, a khua hang a lungneu pih den, maizum pih dente pen lai paikhalhna khat mah hi leuleu hi. Tawm in tam ta leh, lian in neu ta leh ki phatsak pih ding leh, lung neu pih ding hilo a Pasan' hong piansakna tung ah lungdam in, angtan in khu leh tui puah ding hoih hi.\n3. Minam leh Sisan\nI minam pen i deih a i neih kei zong in eima khel tawm theihloh, i pianpih ihihna ahi hi. Zomi ihihna pen eima deih man hilo a, i deihloh man in akinial thei zong hi tuanlo hi. Tua ahih man in eima khel theih loh veve i nuaksan, i phunsan, i maizum pih sang in, angtan pih in, kipah pih zawk ding ahi hi. I minam pen i kep, i khoi a i puah ding ahi hi. Citizenship/ gammi suahna zong akikhel thei hi a, deih teel thu zong ahi hi (I deih bangbang in eima deih hun in akingah khin kei bek a hi ven).\nBiakna khong pen deih teel theih thu ahi a, kheel theih thu zong ahi lel hi. Tua ahih man in keima thu bulphuh gige khat ahih leh "Zomi by Birth, Christian by Choice" cih ahi hi. Zomi hihna pen eima deih man zong hilo a, deihloh man in akipai thei zong lah hi tuanlo hi. Pasian' hong bawl, i pianpih hi a, i angtan pih zawk ding ahi hi.\nA tung a i gensa ahi nu leh pa, u leh nau leh beh leh phung ahi a, khua leh tui, minam leh sisan pen eima deih teel thu in akikhel thei hilo hi. Tua mahbang in eima deihloh thu tawh zong aki nolh thei thu hi tuanlo hi. A tung a thu tuamtuamte lak ah a mithang zuahzuah, mite deih leh mite pimuh ihih khak leh zong kiphatsak pih ding leh, midangte simmawh na a zat ding, galvan bang a zat ding hi zenzen lo a, gualtung tuan na a zat ding hilo ngeilo hi. A lang khat pan in a minthang zuahzuahlo, kuama theihkhak loh khat peuh ihih khak leh zong lungkham, lunggim, maizum pih lo a Pasian' hong bawl, hong piansakna eima khel theih loh thu te ah lungkimna leh, lungdam kohna tawh i hihna i kep siam ding, i pahtawi a i tawi sang ding thupi hi.\nEima laih tawm theihloh thute a laih ding in buai thapai lo zaw in i kheltheih te puahphat theih ahi i lungsim, i ngaihsutna, i upna leh i gamtatnate hanciam in puah toto ding hangh a, picin nalam manawh in minam leh gam a ding in ihih theih zah in hanciam thei peuh le hang mi nuamsa, mi lungnuam, mi gualzo i suak baih ding hi.


url: =Zogam khua gun gal lang khat lam a guahtam lua in leicial te ciim kisia mang ci hi\nZomiDaily ::ZomiDaily :: August 1, 2012 (Wednesday) ni zingsang 06:00am pawl a tuikhangpi hang in Thalmual gamsung aom PHIL LUI, VUMVUUM LUI, TUIMII LUI te hongdim letgawp hi. Luitawh kinai, Luitha tawh lo kiho ahi adiakdiak in Zanglei (Leicial) te a Leitang mahmah tui in neksakgawp ahih manin Zanglo neite lungkham sinkham tawh kidim uhhi.Thalmual Khuataw aom Philka Lei\nHih atung a lui pen Phillui akicipen hi a, Tuithang Khua leh Thalmual Khua kikal ah luanghi. Hih Phillui hangin luidungteng ah Zanglei (Leilet) tampi kibawlthei a, ki noptuam mahmah hi. Khuakhal lamciang in atung a limsung ah ihmuhmah bangin tui kangcipdek phial himah taleh, tuklam ciangin tuikhanggawp theihi. Hih Phillui pen Philka Lei khangah Tuimi Lui tawh kigawm in luangkhawm a, Meitei Gun sungah lutsuk hi.\nLogiak khatpa gen na ah, "Meitei Gun bang in Luidung ah tui hongdim let a PHIL tuikhang lak-ah ka pianzawh 'Nasia Lua' sa ka hih man in ka giahna uh Buuktung pan ka gal-etet uh" cihi. A hizong mihing nuntakna honglak sak nailo ahih man i lungdam veve hi.\nThalmual Khua ah atamzaw in Singtang Lo kikho hi. Singtang Lopan Vaimiim, Be, Kawlmiim, Ni cia, leh Buh kiciing phadiak hi. Singtaang Lopan Buhsih kumkhat khomding ki ngahzolothei ahih man in hih Zanglei (leicial) nei te kiangah aki tangsampeuh in vaphuphu theizel uhhi. Tukum tua Zanglei (Leicial) teng tui in hongtaih sak cileng, koilam ah vasawk mawkding?\nTuikhang hangin asutsiatsak Zanglo neite tawh Pasian kammal sungah tha ka lakhawm nuamhi. “Banghanghiam cihleh Topa in kong cihin-ah, mailamah lametna note kong piakkik ding, na siatna ding uh hiloin na phattuamna ding uh gelna ka neihte kei bek in ka thei hi,” (Jer. 29:11). ZomiDaily/Tg. Sum Thang August 1, 2012 (Wednesday) ni zingsang 06:00am pawl a tuikhangpi hang in Thalmual gamsung aom PHIL LUI, VUMVUUM LUI, TUIMII LUI te hongdim letgawp hi. Luitawh kinai, Luitha tawh lo kiho ahi adiakdiak in Zanglei (Leicial) te a Leitang mahmah tui in neksakgawp ahih manin Zanglo neite lungkham sinkham tawh kidim uhhi.Thalmual Khuataw aom Philka Lei\nTuikhang hangin asutsiatsak Zanglo neite tawh Pasian kammal sungah tha ka lakhawm nuamhi. “Banghanghiam cihleh Topa in kong cihin-ah, mailamah lametna note kong piakkik ding, na siatna ding uh hiloin na phattuamna ding uh gelna ka neihte kei bek in ka thei hi,” (Jer. 29:11). ZomiDaily/Tg. Sum Thang


url: =Syria ah Ceasefire kipalsat semsem, huhna vanpua mawtawte Bomb kikhiat ~ Thang Khan Lian :: ZOMI DAILY\nposted on 21 September 2016 at 11:33 am UTC+9:30 Lomkholna: News, Thangkhanlian, World\nSept. 20, 2016: Sept. 12 panin ni 7 sung ding Russia leh US vaihawmna tawh Syria ah cease-fire thukimna kumpi leh rebels ten suai na kai uh a, rebels ten hih hun sungin ceasefire 300 vei palsat in, Kiginni in US ten Syria galkap 62 tung lam panin kaplum in, galkap 100 val a kapliam manun ceasefire palsatna nasia semsem a, zan in tung lam panin huhna van (humanitarian aid convoy) puakna mawtawte kikapsak a, mi 12 in sihna tuakin, a site a tamzaw pen mawtaw hawlte leh huhna nasem Red Crescent kicite’ nasemte hi ci-in Syrian activist ten gen uh hi.\nRussia in cease-fire pen rebels ten a palsat manun a hun kisot beh to thei lo ding bangin om hi a cih hangin US ten ceasefire hun sungin kikaptuahna mun pawl khatah a om zeuihzeuh hangin a hun sot beh to lai dingin mansa in om hi ung ci-in gen hi. Zan nitak a Aleppo sunga huhna mawtaw kapte kuate hiam hiam cih tu dong kithei nai lo a, ahih hangin Syria, Russia leh USte vanglengte Aleppo ah ISte kapin nak len’ mahmah uh hi. UN ulian ten Aleppo province sunga om Uram al-Kubra khua ah huhna van tuamtuam mi 78,000 adingin UN leh Red Crescent ten mawtaw tawh kipuak hi ci-in pulak hi.\nSyrian Observatory for Human Rights (SOHR) in zan-a Aleppo ah huhna mawtawte kikapna sihna tuakte a tamzawte pen mawtaw hawlte leh Red Crescent nasemte hi ci a, Syrian Civil Defense in a site lakah huhna pia dinga kipia khia White Helmets kicite zong kihel hi ci-in gen hi. Humanitarian aid coordinator Jan Egeland in UN zum panin a genna ah huhna van pua mawtawte pen bom kikhiat a, mawtaw 31 lakah 18 kha a, tua kiim-a om Red Crescent-te’ vankoihna (warehouse) zong dengsia hi ci-in text message in Associated Press-te kiangah gen hi. Huhna van puakna mawtawte pen Syrian Red Crescent kicite aa ahi hi.\nZan mah in rebelste ukna Aleppo khuapi tung lam panin kikap a, nautang 20 kiim in sihna tuakin, sihna tuakte lakah kum 1 a upa numei khat zong kihel hi ci-in SOHR in gen hi. Rebels ten ceasefire hun a bei ma-in Syria kumpi’ vanleng ten rebelste ukna sung bomb a khiatna hangin nung kalin mi 22 kiim si hi ci uh hi. Ahih hangin Syria kumpi in ceasefire sungin nautang kikaplum kha hi cih kumpi’ ciamtehna sungah kihel lo hi ci hi.\nPrevious: Facebook zangzangte adingin a theihhuai thu pawlkhat ~ Thang Khan Lian\nNext: ZYA Zuminn lam nading mimal ahilo kipawlna tuamtuam pan huhna ngahna


url: =Pum zawtna ~ (Lephiat) pan suahtak nang seppahding thute :: ZOMI DAILY\nposted on 28 April 2016 at 10:59 am UTC+9:30 Lomkholna: Article, Health\nTu hun in mikhat peuh thakhat thu a pum zaw vat in khuaphawk kei leh a kiang a om tengin a pumtangin kimeek mgeimgai thei hi.Khua phawk lo a pum zaw vat khat a kimeek ngeingai na manin akhuak-a sihui neuter kitam in sia huai sak zaw hi. TUa bang a, hih khak loh ding kidop huai hi.\n1. Pumzaw vat khat a mun mahah dam takin tanglo in om sak phot ding hi hang.A tuk kik loh nadingin limtakin len ding hihang.Cina atut zawh kei leh a kinagh khat in len ding hihang.\n2. Tua khit ciangin lungno a kithatsa (sterilized) zatui sutna phim(or) a dawn maisa ah a kihalsa phim khat tawh cina I khut me nga teng sun in, betang cia si a pai khiat theihna dingin suuk khia ding hihang.Khutme khempeuh pan si betang cia pai khia khin leh a sawtloin khua hong phawk kik dinghi.\n3. Cina khat pumzaw in a biang khawnh hong soih leh ciani bil tegel a san dong khut tawh nuai-inkaih sak dinghi. A bil hong san ciang, a bil nuai lam (bil vuhna mun) ah lungno thahsa zatui sutna phim (or) mei-ah a dawn kihal a lungno thahsa phim tawh 2 vei tauk sun in si betang cia a paikhia dingin suuk ding hi. Tua bang sepsak khit tawmvei sungin a biang hong hoih, hong tang kik dinghi.\n4. A tung a teng sep khit ciangina kisam zatuite tawh kibawl theihna dingin Zato-ah paipih ding hi hang. A tung a, bangin a dawldawlin sepsakna tawh pumzaw vat hang a thagui sihna, pum langkhat sihna khut leh khe tang thei nawnlo, hoihtak a pau kitel nawnlo cihte mi bat nawnlohna pan suakta dinghi.\nHi bang tawh kibawlna pen Sente ngeina khat hi a, tu hun ciangin Zato siavuanten zong a san thu khat ahihi. Hibangin sepna tawh pumzaw suak ding mite honkhia ciat ni.\nSm-Niang Hen Cing\nPrevious: Nung tolhte a it Zeisu ~ Rev. Dr. Hau Lian Kham\nNext: Bang hun ciang khensat ding?\nInterview: Lian (Li Anh) ~ The Band “Illuxion Of Death” Sxf


url: =Jake And The Neverland Pirates Coloring Pages And The Pirates Coloring Pages Captain And The Pirates Connect The Dots Coloring Page Pirates Coloring Pages Disney Jr Jake Neverland Pirates Coloring Pag – abdolkarimi.org\nJake And The Neverland Pirates Coloring Pages And The Pirates Coloring Pages Captain And The Pirates Connect The Dots Coloring Page Pirates Coloring Pages Disney Jr Jake Neverland Pirates Coloring Pag\nPublished on August 7, 2018 by abdolkarimi\njake and the neverland pirates coloring pages and the pirates coloring pages captain and the pirates connect the dots coloring page pirates coloring pages disney jr jake neverland pirates coloring pag.\ndisney jr jake neverland pirates coloring pages and the birthday bucky,disney jr jake neverland pirates coloring pages and the free cubby,pirates coloring pages book disney jr jake neverland and the bucky cubby,pirates coloring pages and the jake neverland disney jr izzy,disney jr jake neverland pirates coloring pages and the cubby izzy,and the pirates coloring page pirate pages jake neverland halloween cubby bucky,jake and the neverland pirates coloring pages bucky pdf never land halloween,disney jr jake neverland pirates coloring pages and the cubby izzy to print never land,jake neverland pirates coloring pages and the izzy disney jr,captain and the pirates colouring pages coloring of jake neverland halloween cubby pdf.\nPokemon Xy Coloring\nColoring Book Iron Man\nPrevious Previous post: Jake And The Neverland Pirates Coloring Pages


url: =Myanmar kumpi in Rohingya Muslim satte manta ~ TK Lian :: ZOMI DAILY\nposted on 5 January 2017 at 8:07 am Lomkholna: Myanmar, News, Thangkhanlian\nJanuary 4, 2017: Myanmar kumpi in Rohingya Muslimte a sat policete kikhumcip/kemcip (detained) ta hi ci-in zanhal in pulak hi. Rohingya ten Buddhist ten hong nengniam hi ci-in nung kum October kha a kipanin lungphona na nei uh a, tua khit nung mi tampi police ten man ta hi. Kawl police leh galkap ten lungphona nei Rohingya Muslimte a bawlsiatna uh video tampi kikhahkhia ta uh a, Kawl kumpi in tua banga ngongtatte daan kipia ding hi ci-in kamciamna nei ta hi. Kawlgam pan-a Bangladesh leh gam tuamtuam a Rohingya galtai ten a kibawlsiatna thute uh tangkopih uh ahih manin Kawl kumpi leh Aung San Suu Kyi in minsiatna tampi thuak khin zo ta hi.\nZanhal in Kawlgam ulian ten Kontukkauk khua-a Rohingyat-te November khat a bawlsia policete tungah daan kipia ding hi ci hi. Suu Kyi’ zum in Kontukkauk khua-a Rohingya bawlsia police ulian mi lite min pulak khia ta a, tuate lakah police ten Rohingya khua mite kigualsak in, a khutte uh a lu uh-ah koihsak uh khangno khat a sawt gawp lai takun awlmawh se loin video a na zaih hithiat police constable Zaw Myo Htike min zong tuang kha hi.\nPolice ulian ten tua bangin Rohingyate kigualsak in a sat gawpna uh leh a mai uh tam veipi a suihgawp sakna uh constable Zaw Myo Htike in video na zaih hi. Rohingya activist khat in hih thupiang khempeuh Shikhali rufegee camp a thupiang hi ci-in AFP newte thu na pia a, tua panin Kawl policete ngongtatna thu hong kipholakkhia thei hi.\nKawl police ten galkap ten Rohingya Muslim ten lungphona a neih uh a betdaihna dingun military operation kici a pat khit nung uh Rohingya Muslimte mi 600 val kimancip ta hi. Rakhine state ah buaina pen 2012 in na kipan a, hih buaina hangin Rohingya Muslimte mi 120,000 refugee ah bu ta uh a, pilna sinna leh zatui zaha bangmah a kicingin ngah nawn lo uh hi.\n#Behlapna : Ei Zomi ten zong Kawl galkapte ngongtat hi i cihcih pong hangin Rohingyate bangin media kizopih nei in, media lamsang i hat mateng Kawl galkapte thuman lohna leh ngongtatna i gengen hangin huihpi nung delh mah kibang ding a, a mawkna suak ding hi cih phawlhuai mahmah ta hi. Rohingya ten 2012 pan bekin Kawl kumpi leh galkapte a thuaklahna uh hangin lungphona neih na kipan cih theih phial napi-in in Kawl kumpi leh galkapte ngongtatna leh thuman lohna leitung bup zak leh muh theih dingin na pholakkhia zo ta uh ahih manin Rohingyate etteh tham cing mahmah hi.\nEi Zomi ten zong refugee status leh UNHCR card ngahna bek tawh i lungkim nawn loh ding kisam mahmah ta hi. Rohingyate pen Kawlgammi hilo i cihcih pong hangin leitung in ei thu sangin bil dawh in na nei zaw ta hi.\nPrevious: Sihkohna leh Dahpihna: Pa Cin Sian Tuang (kum 35), Phaiza\nNext: Trump in US Presidential Election ah Russia akigolhna thu a uplahna thu gen ~ TK Lian


url: =Ei pau, ei lai bek zatna in minam itna man mah maw leh? ~ Tual Khan Suan :: ZOMI DAILY\nposted on 25 September 2016 at 11:16 am Lomkholna: Article, Politics, Tualkhansuan\nHih a tunga dotna dawnna dingin, hih dotna mah laigualh zia dang khat tawh gual kik leng kician zaw leh kilawm hi. Tua in, ” Minam dangte pau, lai zat pihna in ei minam it lohna hiam? cih tawh dotna pen ki dawng hileng dawn nop tuak zaw hi. Hih dotna nihte tawh hong kidong phial ta leh, a deihna kibang tuak a hihi. Tua dotna nih tawh mimal khat ciat hong ki dong leng, mi khat leh khat i dawnna kibang kim lo dingin ka um hi. Pawl khat in, ” Minam it ci na pi’n a ma pau,lai zong zang utlo pen, minam it hi kei” a ci ding a om bangin, pawl khat leuleu in, ” Minam dang pau, lai zat manin minam itlo hi tuanlo hi” a ci zong om ding hi.\nA taktak in ei Zomi namte banga minam lianlua lo minamte a dingin ei pau bek, ei lai bek zatna tawh minam itna leh minam itlohna tekkak leng bel kikhial kha ding hi. A hangin, lai leh pau kician tak in i neih hang in, i lai leh i pau pen tu ciangciang kicing taak (standard) takin kinei nai lo hi. I Zolai bang cileng, Zomi a kici khempeuh zat dingin laigelh zia man na ngawn kinei zo taktak nailo hi. Pawl khat in “Zo mi” ci’n “Zo” leh “mi” kigawm sak lo, pawl khat leuleu in “Zomi” ci’n a kigawm sak om hi. Kammal kigawm zia ding, khen zia ding na ngawn zuih ding kician ki nei nailo in, ut bang peuh a lai gelh Zomi sungah kitam mahmah lai hi. Lai gelhzia bek hilo, laimal (word) mahmah zong ei Zomi te’n kicing takin i nei nai kei hi. Gentehna in, lai simbu a hi, “History” bang Kawlgam lam a om Zomi te’n Kawlte cihna kila in, ” Tamaii” mah kici suk lel a, India lam a om Zomi te’n mikang te cihna ” History” mah ci uhhi. Tua mah bangin, kammal dangdangte a hi, Geography, Science, Math, leh a dang te zong tua bang mah ahihi. Hih pen i Zolai tawh kisai tawm bek pulakna a hihi.\nTua bang mah in, ei pau bek zang ni ci leng, kicing nailo a hih manin thu genna ah, minam dangte pau kikawm kha den hi. Ei Zomi sungah Pasian thu gen mite a hi a, mipi lak a thu gen mi tampi tak te in, ei Zopau bek siang vilvel a, thugen ding hamsa kisa tek mahmah ding in ka um hi. Kawlgam lam a om Zomi te’n thu a gen ciangin a tawmpen in Kawlpau mal khat mal nih hel kha den mah bangin, English ki zat zawk deuhna lam a om Zomi te in, English mal khat mal nih hel kha den uh hi. Tua banga kihel kha kammalte zong ei Zopau sungah a om phial zongin, minam dangte a kikhawm kha zaw hi. Tua i zat khakna hangin ei Zopau a neu et, leh Zomi a it lo cih pah ding zong hi khin lo ding hi. Gentehna khat in tutung (December 2011) a GZA khawmpi Kawlpi a kibawl na ah, Dr. Enno i thu konghonna sungah, ” Tavuan (kawlpau) cih kammal zang kei ni, akyit paa ( Kawlpau) kha ni” ci’n a gen the mipi nui ngeingai hi. Zomite pen minam lianlua lo a hih manin minam dangte depna hang tawh i theihloh kal, i zat sawmloh na ngawn in a kizang zang na hi kha mawk hi.\nEi Zomi bang a leitung a om minam lianlua lo minamte a dingin a mau pau, lai bek cihna pen minam dangte kiang pan ei leh ei kinawl khinna suak hi. Ei pau, lai sunga om lo kammalte a hizongin, thu a hizongin minam dangte a kawm a i zatna zong navak na khat hi zaw hi. Ei Zomi sanga minam lian zaw, leitung maitangah gam kician khat zong a nei Kawlmi te nangawn Ne Win in mikang lai pen a khakcip ciangin leitung ah kuamah pha zo nawnlo uhhi. Hun khat lai a, (1948-1960) bang Southeast Asia gam a dingin zato siavuan leh a ma dawk gam pen, leitung a kizang lai, pau kikhak cip man in minam tuantual suak zo mawk hi.\nMinam khat in a ma minam a it a, leitung minam dangte tawh liangko kikim a kalsuan ding a lunggulh leh, tua minam dangte lai, pau leh ngeina te a theih kisam hi. Minam dangte pau, lai sinna in ei pau, lai neusak ding cihna hituan lo hi. Minam kepcingna dingin ei pau, lai zat ding hoih pen a, minam dang lak a teng in minam dangte tawh kizopna a om lai teng, minam dangte pau, lai zong sin a, theih ding hoih pen hi.\nPrevious: Columbia gam a gamnuaimi te’n kilemna napkip ta uh ~ Thang Khan Lian\nNext: Zomi te hong minpha sak Tg. Khual Cin Mung lungdampihna ~ Zomi Quavadis


url: =Dongtuak huh na tawh ki sai :: ZOMI DAILY\nposted on 11 August 2015 at 7:45 am Lomkholna: News, Zomi\nDear Dongtuak huhna ah a makai te,\nKei i zak na ciang a bat leh Tedim gam sung ah Kah Ngen khua leh Suang Dawh ( Tam Deang ) khua pen mencip na ah a nasia pen hi ding in ka um hi. A hang pen a khua zaang un mundang ah a ki khiin ding uh hi ngieu mawk hi. Innbek hi lo in Tui ngah kik nading dongin tampi tak bei beh lai ding uh hi. Biakinn te zong a lamthak kik kul ding uh hi.\nKhuathak sat genlo, Buk khat, lamh ding naleng zong baih lo mawk hi. Dongtuak huhna ah a makai te in limtak in, khua ngaihsut huai ding in ka um hi. Hih pen Pasian mai ah nasep na lian pi khat leh Ze et na lianpi khat zong hi thei mai hi. I sep khial le bel i tuu i ta khang, ei ma khang ah zong siat na in i puak zawk lo in hong sulzuih kik ding hi. A lauhuai mahmah thu khat Tavuan lak lo a apha mawh thukhat Tavuan akila a hihi. Tua man in,\n1. Khuathak sat ding te innkhat bang zah tawh huh ding,\n2. Khua sung mah ah inn lam kik dingte bangzah tawh huh ding cih, limtak in khaikhin sa in nasem leng Pasian in zong thupha hong pia sem sem ding a, ituu ita te zong hong daupaai in a maa uh hong vang ding hi ci in ka um hi. Pasin leh i mipih te in mailam ah zong hong muansuak nang in nasem ciat ni. .\nPrevious: GZA mintawh Zogam Donghu huhna (Update 13 August)\nNext: ZIUSA in Dongtuak Huhna Sumdonna leh Hawmkhiatna te Kizom toto


url: =LZI Kipawlna pan Zomi Nam Ni Thuphapuak\nLeitungbup Zomi Innkuan Kipawlna\nZomi Nam Ni Thuphapuak\n2014 kum Zomi Nam Ni, Zomi-te nilian ni in, leitung muntuam gamtuam a om, tuipi galkaai Zomi khempeuh leh Kawlgam Vaigam sung a om Zomi khempeuh tung ah cidam lungnopna, daupai mavanna leh lawhcinna thupha hong tung tahen ci-in Leitungbup Zomi Innkuan Kipawlna, Executive Council in Anungta Pasian tung ah thu ka ngen uh a, thupha kong puak uhhi.\n2014 kum Zomi Nam Ni pen kum dang tawh kibanglo in, Zomi kici minam buppi a’ding in a tuamdang mahmah hun sung tawh hong kituak hi. Minam khat hihna tawh Minam Ni a kineih zawh, Zomi taangpi taangta in Minam khat ka himah uhhi, ka Minam Min uh “Zomi” ahi hi ci a, kipsakna bawl theihna ding hun, thukimna lahkhiat theihna ding hun, kipumkhat theihna ding hun tawh hong kituak hi. Lam khat panin, Zomi ih hihna kipulakna hun hi a, zumkong mangkong ah Zomi hi ing ci a ih kipulakngam ding a kisap hun ahi hi. Tua ahih manin, tu hun pen Zomi hi ing a ci peuhmah in, ih cihtakpina thu lakngam ding kisam a, tuamah bangin ih thutakna, ih thumaanna hong kisittelta ahi hi. Thu khat ah, Zomi hike’ng acite zong muhdah galbawl ding hilo a, itna tawh a deihna uh zahtaksak ding ahi hi.\nNi kum, October kha in India gam lam a om, Zomi laizom sanggamte in “Zomi” ka hi uhhi ci in, Minam khat hihna tawh Khawmpi bawlin na kipsak uh a, leitung buppi theihpih dingin na kipulak uhhi. Tu zawh kha khat khitciang in, Kawl gam lam a om, Zomi laizom sanggamte inzong Minam khat hihna sung ah kipumkhat in, “Zomi” ka hi uhhi ci in ih kipsak theihna ding hun hong kipia hi.\nTua hi a, tu kum, Zomi Nam Ni hun dung in, sak leh khang, sim leh maal a om Zomi-te, Minam khat hi takpimah nahi uh hiam, na Minam min uh Zomi ahi takpi hiam ci in hong dong hi. Hih Zomi Nam Ni hong dotna thu pen suakta takin, ih lungsim takpi tawh dawng ni ci in ka hong zawn uhhi. India gam sung a om Zomi laizomte in na dawngkhin uh hi. Kawl gam sung a om Zomi-te’n asawtlo in kidawng theita ding hi.\nZomi khempeuh, anungta Pasian in Zomi Nam Ni in suahta tak, cidam lungnuam takin in hong zang theisak henla, Zomi Nam Ni in ahong puak suahtakna zangsiam in minam khat hihna tawh kipum khatna dingin a teelsiam mite hong suaksak tahen.


url: =Tedim Khuapi ah English hilh ding Zinkhia uh\nZogam, Tedim khuapi a kinei ding a(2)veina Zosuan Tuailai Khawmpi hun ding hong nai semsem a, pawi sim dingin sim le hmar pan Zosuan Khangnote kithawisan mahmah laitak uh a, tua khawmpi sungah hungeelna omsa bangin Mikang pau bulpi (Basic Spoken English) sinna thupitak kinei ding cih kiza hi. Tua laiah laihilh dingin India Zomite sungah lai lam khantohna ding kipawlna (Zomi Language and Literature Society-ZOLLS) te' makaihna tawh mikang lai le pau siam Sia/Siamah College/ University sangnaupang vekpi mi 26 te New Lamka khuapi, ZOLLS zumpi pan Zomi kipawlna tuamtuamte' makaipite ahi; Pu LB Sona (Chairman-Zomi Council); Pu K.Guite (Advisor- ZRO),Pu Langh Khan Pau (Chairman, Autonomous District Council, Churachandpur), Pu K. Vungzamawi (Asst.Professor & Secy, ZEPADA) pan makaipite in thugenna le kam vaikhakna aneih khit uh ciangin Rev. Dr. Luai Cin Thang (Chairman- ZOLLS) i thungetsakna le thupha piakna a neihkhit teh April 13,2015 ni zingsang (5:30 Am) hunin Kawlgam, Chin State, Tedim khuapi lam zuanin zinkhia ta cih kiza hi.\nThukizakna danah Pasian thukimpihna om le Kawlpi a om Zomi Youth Association (ZYA), zumpi ah ZYA makaite, biakna makaite le khuanu khuapate tawh kimuhkhopna nei ding uh hi. Kawlpi pan Tedim lam zuan suak ding uh a, Tuailai Khawmpi sungah Mikang lai/pau hilhna ah nasiatak panlak sawm mahmah uh hi. Laihilhna ah laibu zat dingin ZOLLS te' bawl “Mangkam Sinna Bu” cih laibu lesson-46 om zangh in Mikanglai nasiatak hilh ding uh hi. Amaute pen Sia S. Dal Sian Pau (Secretary- ZOLLS) in makaih a, Tuailai Khawmpi hun a zat khit April 27, 2015 pawlin Manipur, Lamka khuapi zuan kik ding uh cih kiza hi.\nTutung Tuailai Khawmpi tungtawn ah ZOLLS vaihawm siamna tawh India Zomite le Myanma Zomite' kika kizopna thak le nasepkhop theihna ding kalthak hi dingin kilamen ahih manin, India lam pan a kalsuankhia sanggamte pen Missionary nasem taktak hi dingin kiciamteh thei hi. Tua banah hih a (2)veina Tuailai Khawmpi-2015 ah sum le pai le vaihawmna khempeuh Zomi Innkuan Singapore (ZIS) le USA, Australia, Norway, Japan, New Zealand, Malaysia, Myanmar pan cih bangin kipawlna le mimal veina tawh mapangkhawm cih zong Dr. Hau Za Cin ( President of ZIS) tungtawn in kizasawn hi.


url: =Yangon leh Taik Kyi khuasung tengah zinling in mi 24 liam, asi kizalo ~ ZD :: ZOMI DAILY\nposted on 14 March 2017 at 9:16 am UTC+9:30 Lomkholna: Myanmar, News, Sawltak, Yangon\nMyanmar, Yangon khuasung ah zanni Monday nitaklam in Magnitude 5.1 hatna tawh zinling cih Reuters pan kiza hi. Monday nitaklam 8:50pm hunpawl in zinling hi a, Yangon khuasung Commercial Hub sungteng ah aling kici hi.\nHih zinlinna hangin innsia, losia bangmah ahuaisia luapi Report kiza nailo a, Electric Power zong bangmah nawngkaina, kisiatna omlo cihi. Khuasung lamzikpi te ahzong siatna bangmah kizalo in, khuasung mawtaw Traffic te angei mahbangin taitheilel cihi.\nU.S. Geological Survey te genkhiatna ah hih zinling ii Epicenter pen Yangon panin 69 km (43 miles) agamlakna aom Taik Kyi khuagei pan ci a, zinling Depth pen 10km hi ci’n genkhia uhhi.\nNational League for Democracy (NLD) panin Regional Representative Tin Soe Min ii genna ah inn asiagawp leh misi cihte bangmah zakkhakna omlo, Report zong bangmah omlo cihi.\nAhi zongin Buddhist Monastery khatah dai umna alui pawlkhat akicim omin, inn pawlkhatzong zinling kilokna hangin sawigawp cihi. Ahuaisia gawp Serious Damage bangmah omlo cihi. Hihpen Reuters News te ii pulakdan hi a, a umlo te’n Manglai tawh kisimthei hi.\nVOA pan tuzingsang agenkhiatna leuleu ah Kawlgam thunei te’n zinling akhauhna pen Richter Magnitude 5.8 in pulak uh cihi. Tuaban ah zinlinna hangin aliamzong mi 24 bang om ci uhhi. Aliam 24 lakah naupang 2 leh numei 5 kihel cihi.\nAliam tepen ageinai aom zato te ah kipuak cih kiza hi. Taik Kyi khuagei kiim aom Pagoda pawkhatzong kicim in asia pawlkhat om cihi. Taik Kyi khuagei pan akipan zinling pen Yangon khuasungdong lawhphei in, Yangon khuasung Apartment aom te patau in innnuai ah kikumsuk ngeingai cihi. Inn pawlkhatzong asia om ci uhhi. ZD Sawltak #zomidaily\nPrevious: KLIA2 sungah Kim Jong Nam kithahzawh khakhatsung thupiang te ~ ZD\nNext: Yangon ah kumcinglo nasemin aom numeino nih kibawlsia gawp ~ ZD\n21st Century Panglong ah Aung San Suu Kyi thugenna (Zokam)\nMizoram kumpi’ nasep lakdan\nMite muh, Mite ngaihsut Internet hun


url: =English Speaking Course In IT Hauz Khas, Best English Speaking Course In IT Hauz Khas, Spoken English Classes In IT Hauz Khas, Best English Speaking Institute In IT Hauz Khas\nThe English Speaking Course In IT Hauz Khas is the specialist of English courses in IT Hauz Khas. Thanks to our methods you will have all the keys to improve your level in English and pass your tests. Many opportunities for coaching and accompaniment are offered to you to master oral and written English.\nenglish speaking course in IT Hauz Khas, best english speaking institute in IT Hauz Khas, top 10 english speaking institute in IT Hauz Khas, spoken english classes in IT Hauz Khas, english speaking institute in IT Hauz Khas, best english speaking course in IT Hauz Khas, best english institute in IT Hauz Khas, english classes in IT Hauz Khas, best 5 institute of english speaking course in IT Hauz Khas, english speaking classes in IT Hauz Khas, english speaking course in south IT Hauz Khas, best institute for english speaking in IT Hauz Khas, english coaching in IT Hauz Khas, english speaking course in IT Hauz Khas only sunday classes, english institute in IT Hauz Khas, english course in IT Hauz Khas, british english speaking course in IT Hauz Khas, best english coaching in IT Hauz Khas, best spoken english institute in IT Hauz Khas, english language course in IT Hauz Khas, language courses in IT Hauz Khas, top english speaking institute in IT Hauz Khas, english language institute in IT Hauz Khas, spoken english institute in IT Hauz Khas, best english learning institute in IT Hauz Khas, best english classes in IT Hauz Khas, spoken english course in IT Hauz Khas, english learning institute in IT Hauz Khas, english speaking coaching in IT Hauz Khas, english speaking course in east IT Hauz Khas, online english speaking course in IT Hauz Khas, english speaking course institute in IT Hauz Khas, english language classes in IT Hauz Khas, list of english speaking institute in IT Hauz Khas, best english language institute in IT Hauz Khas, public speaking course in IT Hauz Khas, learn english in IT Hauz Khas, best personality development classes in IT Hauz Khas, best spoken english classes in IT Hauz Khas, british language institute in IT Hauz Khas, english coaching classes in IT Hauz Khas, best personality development course in IT Hauz Khas, top 5 english speaking institute in IT Hauz Khas, top english institute in IT Hauz Khas, english speaking course in IT Hauz Khas ncr, best english speaking institute in IT Hauz Khas ncr, best english speaking classes in IT Hauz Khas, best institute of english speaking course in IT Hauz Khas, best english course in IT Hauz Khas, best coaching for english speaking in IT Hauz Khas


url: =Christmas na bang ci zat sawm??? - Zomi Adventist Innkuan\nChristmas hong tung ding hi ta. Lampi teng meitang zeizai. Meibap gui gah zeizai te phia laplap, meitang tai zualzual in et lawm mahmah. Mun khempeuh a san (red) tawh ki zem in tee zeizai. Vanzuakna sumbuuk teng ah Christmas la ki hong ziahziah. Lamkabom tengah mi ki phu nuainuai, sum zang masa nuam ki tuh iin sumbuuk tengah ki sap ahilo deih neng lei ding in ki gual deudau. Mi a lomlom in sum ki dongin anne khawm ngeingai. Mi tampi tak sum leitawi in buai. Naupang teng in nuamsa in awng ziahziah. Nu le pa te bel sumzatna ding leh sum om zah en kaakkaak in lungkham mahmah. Hih in mi tampi tak te Christmas zat dan ahihi.\nLeitung ah Christmas season sauvei a zang pen gamin Philippines hi. September kha ki pat pan in radio te ah Christmas la ki hong ta aa, sumbuuk te ah Christmas la ki za ta hi. Christmas singkung te leh kizepnate November kha kal nihna sungin nasia tak in ki zang ta hi. Christmas la te zong Three Kings Day ci in January nipi masa ciang dong bang ki hong iin ki za thei lai hi.\nChristmas ciangin puanthak lei hun, anlimnek hun leh letsong ngah hun in naupang te iin thei ciat uh aa Christmas tun kal ding ngak lah mahmah uhhi. Banghang in Christmas bawl ci in ki dong leh ko na neu tung pek uh pan ka bawl uhhi ven ci in tampi in dawngkik kha thei hi.\nNang ee Christmas bang hang bawl? Christmas na bang ci zat sawm aa? Christmas hong tung ding hi ta ei. Na ki gingkhol nai hia?\nChristmas pen kum zabi 4 (AD 4th Century) lai in ong ki pan khia hi aa Christian te in Topa Zeisu leitung ah mihing bang a hong suak cih phawkna dingin a zat uh ahihi. Zeisu pen leitung ah mihing bangin hong suak aa, ani leh a kha a ki theihloh hangin Caesar Augustus in Rome Kumpi a sep hun, Cyrenius in Syria Governor a sep hun sung nitak khat iin tuucing te kiang vantungmite in lungdamna thu puak uhhi. (Luke 2:1,2).\nChristian masa te in Christmas ii cih Zeisu suahpawi pen tu aa Christian te bawl bangin na bawllo uh aa, daaitak leh zahtaak-huaikai takin Zeisu ong suah phawkna na bawl uhhi. Bangzah takin a ithuai tam?\nLai Siangtho in Zeisu suahni pahtawi ding na gen lo aa ahi zongin pahtawina in mawhna hi lo hi. Ahi zongin Zeisu suah pahtawi ii hih leh Zeisu mah bulphuh a pawi ii bawl ding ki sam hi. Gualnopna pawi mawkmawk aa ii zat khak ding lauhuai hi.\nChristmas pawi ii bawl ciangin a ni ki thupi sak anai te ki thupi sak mahmah aa, December 24 zankim nai 12:00 ding ngakin tua hun a tun ciangin ki Merry Christmas ci iin phone call ahi zongin SMS tawh ahi zongin ki lungdam thu ki puak ngeingai hi hang. A thu sangin a ni peuh ki thupi ngaihsut kha thei zaw hi.\nLeitung ah Suahni pawi aki bawl ciangin letsong ki pua in suahni nei te ki pia in lungdampihna ki lak hi. Zeisu suahni in suahni neipa ki phawkk khalo aa suahni pawi sim teng letsong ki pia ngeingai iin suahni neipa letsong ki pia kha lo thei hi.\nTu kum na Christmas zat na in Zeisu a lungdam sak ding hiam? Zeisu aa ding bang letsong ki ging na hiam? Tua ahih ciangin sanggamte aw, Pasian in eite tam veipi tak hong hehpih ahih manin ama lungkimna ding leh ama nasepna dingin nomau mahmah a hingtangin Pasian tungah na kipiakna dingun ka hong thum hi. Tua banga kipiakna pen Pasian biakna man taktak ahi hi. Leitung mihingte’ gamtat bangin gamta kei un la, na lungsim uh kikheelin Pasian kipuahpha sak un. Tua hi leh a hoih nate bang hi a, bangte in amah lungkim sakin, bangte a kicing hiam ci-in thei-in Pasian’ deihna na phawk thei ding uh hi. (Rome 12:1,2)\nSee also Problem of Jesus 18 years\nZeisu suahpawi lungdam in a zang kim thei ding leh suahni neipa tawh kimu aa hunnuam a zang thei dingin Suahni neipa sapna mimal kim ciatin saang iin lungnopna hong ngahsak ta hen.\nKanglai (Geese)Tungpan lesson tawm cik khat\nZomi Bible Versions Comparison\nPrev post Zomi Bible Versions Comparison\nNext post KHAZIH EITE’ DIKTANNA


url: =MS1: A Kisam Mi Tuakkha - Zomi Adventist Innkuan\nA Kisam Mi Tuakkha\nKawlgam ah Kizopna Thupii hi. Nang hihna leh neihna hi kei zaw. Asia nisuahna khanglam ah bel, kua in bang hihthei cih theihding thupii hi.\nKawlgam khuapi Yangon ah, Sangpi khat lamtheihna dingin, SDA makaipi te in, Kumpi lam tawh kizopna bangmah neithei lo uh hi. Sang naupang lah 650 phato ta a, 1975 kumpan a kipan a kizang sanginnlui nih sungah kahkah lai uh hi.\nSia te’n zong cih na’ng theilo a, sangnaupangte ciahkiksak lel uh hi.\nPawlpi makai te in, Sanginn thak sinsen khat lamtheih na’ngin, khua upa thunei te vaneek uh hinapi; kuamah’n letmat thuhsak theilo uh hi. Makai te’n amau mitheih tuamtuam te kizoppih mah taleh uh, bangmah lamdang tuanlo hi.\nUnited States ah, General Conference zumpi a om, Adventist leitung makai pi te in, Asia Khanglam Pacific Division zumpi i kipsakna dungzui in; Kawlgam ah zong, sanginn thak kisampha cih thu theihpih in kipsak aih manin: 2012 kum, Sabbath 13 na sumpi leetkhia lakpanin tawmno hong khen hi. A sumbel ki kaikhawm khin napi, pawlpi makai te’n, khuapi thunei te tawh kizom thei lo in, kum thum hong mawk bei hi.\nTua laitak mah in Kawlgam pawlpi makai te hong kiteelthak hi. Tua makai thak te’n zong kumpi tawh kizopna neizo tuanlo uh aih manin, lungkhamna khut lamto lel uh hi. Ki lamdanna bawlzo tuanlo uh hi.\nSamuel Saw a kici, Asia Khanglam-Pacific Division makai-pipa pen, Kawlgam mi mah hi a, kawlgam pawlpi makai te damtakin hanthawn hi.\n“Mi tuaklo na hih manun, kizopna hoih nei theilo hi lel uh cia, Pasian om ngawn ey. I nget leh lam hong honsak ding hi,” amah’n ci hi. Nakpi takin thu ngen unla, khua thunei te tungah ngetna thak khat thunkik un ci hi.\nMakai te’n thu ngetna tawh, khuapi zumah a pai uh leh, numei khat in, a mau te hong dawntuah hi. Tan 1 pan tan 12 dong a om Yangon Adventist Seminary, sang makai te cih a theih ciangin; tua numei nu maitai lua mahmah hi. “No tua sangpan maw!” ci hi. “Kei zong tua sang kah ngei hi veng. Na sang uh hoihsa mahmah ka hih ciang a, ka tate nih zong tu’n kahsak gige kai ve.” hong ci hi.\nSanginn lamdaan ding geelna teng a et khitteh, “A kisam laikung laidal teng, keimah’n hong vaihawm ning, keimah’n hong huh ning, hong semsak un,” ci hi. A cih mah bangin tawmvei no sungin hong bawlzo pah zangzangin, sanginn lam zong kipan theipah hi.\nDawl 6 a sang, sanginn thakpen 2017 kumin, Pasian tungah aapna kibawl a: Adventist leitungbup makaipipa, Ted N.C. Wilson leh sangsia, sang naupang leh makai tampi takte kihel thei uh hi.\nMakai pipa’n, “mi awn 5 bang teenna Yangon khuapi laizangah om na hih manun, kihilhna kisinna khempeuh ah, Zeisu bulphuh tawntung un,” ci in hong hanthawn hi.\nSang sumkempipa Wesley Doe in zong 2012 kum quarter nihna pan a hong leetkhia sumpi te hong piakhia pawlpi mite khempeuh tungah lungdamna hong pulaak hi.\nSanginn thakpen Dollar Awn 1.3 bei a: Sabbath 13 na sumpi leetkhia $ 300,000; mimal kipiakkhiat na leh MYUM leitang zuakna pan $ 425,000; General Conference zumpi pan $ 400,000; Southern Asia-Pacific Division zumpan $ 200,000; leh ADRA pan $ 50,000; cih bang in hong ki piakhia hi.\nSang siapipa Saw Lay Wah in, “Mualdawn a kivaak mei bang a taang ding ngiimna ka nei uh hi,” ci hi. Tua sanginn thak ah, sang naupang 800 ta ding a, sanginnlui zong zanglai leng, tam tazaw semlai ding hi ci hi. Tu laitak, sang- naupang 648 pha a, 100 ah 28 bekmah Adventist innkuan pan hi.\nSang honpawi a hong kihel thei, division makai pipa Samuel Saw in, “hih sanginn pen a lamdang mahmah a i ngah a hihi; Kumpi ulian te tawh kizopna neikei mah leng zong, kizopna thupipen a hi Pasian tawh kizopna i nei hi,” ci hi.\n“Ellen White in, ‘Pasian i aap nakleh, amah’n hong sepsak ding hi’” ci in, pawlpi thu lamlak Vol. 9, laimai 107 na hong simin, tha hong pia hi. “Ama’ nasep a hih manin; Amah muang in, zong leng, Amah’n hong makaih hi.”\nLaigelh Andrew McChesney.\nTags: Mission Story, Myanmar\nPrev post Piansakna leh Pukna\nNext post Lesson 1: Piansakna Leh Mawhna Kipatna


url: =Khampat Ah Mawng Kung Vai ~ Thu Tatuam (Siyin News)\nKhampat Ah Mawng Kung Vai\nThursday, September 29, 2016 Chin News 2 comments\nKhampat khua, Bungpui kici Mawngkung khat taw kisai Mizoram kumhpi in, India Central kumhpi tungtawn laithak aa mawngkung tasia akep cing natu ngen uh hi.\nMizote in, tua bungpui taw kisai in taangthu zongh nei in kison hi.\nibu winda September 29, 2016 at 7:16 PM